title: Jaish al-Fatah

text: Liittouma on vallannut alueita Idlibin maakunnassa mukaan lukien maakunnan samannimisen pääkaupungin maaliskuun lopulla 2015. Idlibin valloitukseen osallistui arvolta noin 6 000 kapinallista ja heistä noin 1 200 al-Nusrasta. Noin kuukausi Idlibin kukistumisen jälkeen liittouma valtasi tärkeän Jisr al-Shughourin kaupungin ja etenivät Bašar al-Assadin tärkeällä tuki- ja alaviittien sydänalueella Latakian maakunnassa. Liittouma on taistellut hallitusta vastaan myös Aleppossa, jossa sen vastustajana on lisäksi Isis.


title: Jaish al-Fatah

text: Onnistuneiden operaatioiden taustalla uskotaan olevan entistä kiinteämpi yhteistyö eri kapinallisryhmittymien välillä, sekä Qatarista, Saudi-Arabiasta ja Turkista saatu apu.


title: Särkyvää (Annika Eklundin kappale)

text: Särkyvää on vuonna 2003 ilmestynyt Annika Eklundin single. "Valoja ja varjoja" -albumilta julkaistun singlen nimikappale on coverversio Yö-yhtyeen hitistä vuodelta 2001.


title: Kemianluokka Gadolin

text: Kemianluokka Gadolin on Helsingin yliopiston matemaattis-luonnontieteellisen tiedekunnan Kemian aineenopettajankoulutusyksikön alaisuudessa toimiva oppimisympäristö, jonka tavoitteena on innostaa ja tukea opettajien sekä oppijan (oppilaan tai opiskelijan) kiinnostusta luonnontieteitä kohtaan monipuolisessa laboratorioympäristössä. Laboratoriotyöskentelyn lisäksi Gadolinin painopistealueita ovat tietokoneilla tehtävä molekyylimallinnus ja ruoan kemiaa tutkiva molekyyligastronomia.


title: Kemianluokka Gadolin

text: Kemianluokka Gadolinin logon symboliikka perustuu vesipisaraan, jonka sisällä oleva vesimolekyyli kuvaa pisaran kemiallista koostumusta.


title: Kemianluokka Gadolin

text: Kemianluokka Gadolin perustettiin Helsingin yliopiston Kumpulan kampuksella sijaitsevalle Kemian laitokselle laitoksen henkilökunnan, Kemian aineenopettajankoulutusyksikön professorin Maija Akselan sekä muiden yritysyhteistyötahojen toimesta. Gadolin-oppimisympäristön avajaisia vietettiin 19.9.2008 ja on siitä lähtien tarjonnut palveluja opettajille ja oppijoille sekä edistänyt elämyksellistä luonnontieteiden opetusta kaikille koulutusasteille.


title: Kemianluokka Gadolin

text: Vuodesta 2011 lähtien Kemianluokka Gadolinin toiminta vakiinnutettiin ja vuonna 2013 oppimisympäristö juhli 5-vuotista taivaltaan luonnontieteiden opetuksen sekä yritysyhteistyön edistäjänä. Samana vuonna Gadolin sai LUMA-keskuksen (nyk. LUMA-Keskus Suomen Helsingin yksikön) toiminnan kautta sisaroppimisympäristön LUMARTS:in Espoon Otaniemen Aalto-yliopiston tiloihin.. Nykyään Kemianluokka Gadolinin yritysyhteistyökumppaneita ovat, mm. Kemira, UPM, BASF, AGA, Borealis ja Neste Oil.


title: Kemianluokka Gadolin

text: Aloittaessaan toimintansa vuonna 2008 Kemianluokka Gadolinin kokeellisten töiden teemat liittyivät veteen, maaperään ja arkikemiaan, mutta teemat ovat vaihdelleet vuosittain, mm. vuoden 2010 tulevaisuuden polttoaineista aina 2015 Kansainväliseen valon vuoteen. Lisäksi Kemianluokka Gadolin pyrkii kehittämään uusia kokeellisia työohjeita yhteistyötahojensa kanssa. Nykyisiä työohjeiden kehityksen painopistealueita ovat mittausautomaatiotekniikka, mm. COMBLAB, sekä tutkimuksellisen opetuksen ja oppimisen lisääminen kokeellisuuteen Vuonna 2014 Kemianluokka Gadolin sai kansainvälisen Global Best Awards -tunnustuspalkinnon toiminnastaan nonformaalina oppimisympäristönä.


title: Kemianluokka Gadolin

text: Kemianluokka Gadolinissa vuoden 2015 puolivälissä alkaneen remontin vuoksi oppimisympäristö vieraili väliaikaisesti vuoden 2015 loppuun asti koulujen omissa tiloissa, kunnes sai uudet remontoidut tilat tammikuussa 2016. Oppimisympäristö vietti 10-vuotisjuhlaansa syyskuussa 2018. Samana vuonna otettiin käyttöön vuosille 2018–2020 tarkoitetut uudet painotukset arkipäivän kemiaan (mm. taidetta kemian keinoin), kestävään kemiaan ja kehitykseen (mm. vesitutkimuksia) sekä moderniin teknologiaan (mm. 3D-tulostamisen käyttöönotto opetuksessa ja molekyylimallinnusohjelma MarvinSketch).


title: Kemianluokka Gadolin

text: Kemianluokka Gadolin on nimetty suomalaisen kemistin Johan Gadolinin mukaan. Nimen valitsemiseen vaikuttivat Gadolinin yttriumin ja sitä kautta harvinaisempien alkuaineiden, lantanidien löytäminen sekä maaperään liittyvät kokeelliset geologiset mittaukset, joiden ansiosta alkuaine gadolinium nimettiin myöhemmin hänen mukaansa. Kemistin työn ohessa Gadolin toimi myös yrittäjänä sekä opettajana, minkä ansiosta hän toi kokeellisuuden osaksi luonnontieteiden kouluopetusta.


title: Ramechhapin piirikunta

text: Ramechhapin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeellä. Piirikunnan keskustaajama Manthali sijaitsee linnuntietä noin 82 kilometriä pääkaupunki Kathmandusta itäkaakkoon.


title: Ramechhapin piirikunta

text:
Vuoristoinen piirikunta rajautuu pohjoisessa Dolakhan, idässä Solukhumbun ja Okhaldhungan, etelässä Sindhulin ja lännessä Kavrepalanchokin piirikuntaan.
Ramechhapissa asui vuonna 2011 yhteensä 202 646 ihmistä 43 910 perhekunnassa. Piirikunnan pinta-ala on 1 546 neliökilometriä ja väestötiheys 131 as./km. Vuonna 2011 asutukseltaan hajanaisessa vuoristoisessa piirikunnassa ei ollut kaupunkeja. Hallintokeskus on Manthalin taajama (kyläkomitea, VDC; jossa oli 2 018 taloutta, 7 569 as., 2011). Joulukuussa 2014 piirikuntaan muodostettiin kaksi kaupunkia: Manthali ja Ramechhap. Vuonna 2014 Nepalissa muodostetuille kaupungeille oli tyypillistä, että niihin yhdistettiin vierekkäisiä kylä(kehitys)komiteoita niin, että (syrjäseuduilla) kaupungin väkiluvuksi saatiin yli 10 000.


title: Ramechhapin piirikunta

text: Luonnonmaantieteellisesti piirikunta ryhmitellään yleensä Nepalin Keskisen kumpuvyöhykkeen osaksi. Maastoltaan monimuotoiselle piirikunnalle on tehty myös tarkempi jako eri kasvillisuusvyöhykkeisiin.


title: Ramechhapin piirikunta

text: Ramechhapin piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä. YK:n arviointielimen 4. toukokuuta 2015 päiväämän yhteenvedon mukaan, maanjäristys vaikutti oleellisesti 55 prosenttiin piirikunnan asukkaista (yli 112 000 ihmistä humanitaarisen avun tarpeessa).


title: Blue Origin

text: Blue Origin on yhdysvaltalainen avaruuslaitevalmistaja ja -operaattori. Sen perusti Jeff Bezos vuonna 2000.


title: Blue Origin

text: Yhtiön tavoitteena ovat miehitetyt avaruuslennot. Alkuvaiheessa yhtiö tavoittelee miehitettyjen alikiertoradan lentojen suorittamista ja etenemistä kohti kiertoradalle yltäviä lentoja. Yhtiön tavoitteena on käyttää alusta alkaen uudelleenkäytettäviä raketteja ja avaruusaluksia.


title: Blue Origin

text: Blue Originin ensimmäinen kiertorataraketti on kehitteillä ja se on tarkoitus laukaista ennen vuotta 2020.


title: Blue Origin

text: Blue Originin suunnitelmissa on rakentaa ja lennättää kuulaskeutuja.


title: Blue Origin

text: Ensimmäinen koelento 29. huhtikuuta 2015 oli lähes onnistunut. Kapseli nousi 93,6 km:n korkeuteen ja laskeutui laskuvarjon varassa, kuten oli suunniteltu. Mutta raketti, joka oli tarkoitus saada laskeutumaan rakettimoottorinsa avulla, ei laskeutunut onnistuneesti. Syyksi tälle arvioitiin hydrauliikkajärjestelmän paineiden menetys. Lennolla saavutettiin suurimmillaan mach 3:n nopeus.


title: Blue Origin

text: 23. marraskuuta 2015 toinen koelento onnistui. Kapseli palasi laskuvarjolla onnistuneesti ja lisäksi raketin laskeutuminen onnistui myös. Rakettivaihe nousi 100,5 km:n korkeuteen ja laskeutui sitten omille jaloilleen maahan rakettimoottorinsa avulla. Kyseessä oli ensimmäinen pehmeä rakettivaiheen laskeutuminen avaruudesta omia moottoreita käyttäen ja pystyyn maahan laskeutuen. Avaruuden rajana pidetään 100 km eli raketti ylitti sen juuri ja juuri.


title: Blue Origin

text: 22. tammikuuta 2016 Blue Origin toisti samalla raketilla vastaavan n. 100 km:n korkuisen lennon kuin 23. marraskuuta 2015. Eli kyseessä oli ensimmäinen kerta, kun samalla raketilla toistettiin edellä mainitun kaltainen lento.


title: Blue Origin

text: Lokakuussa 2016 Blue Origin testasi onnistuneesti New Shepardin laukaisustapakenemisjärjestelmää (launch escape system).


title: Blue Origin

text: New Shepard on uudelleenkäytettävä avaruusalus, joka on tarkoitettu alikiertoradan laukaisuihin. Siihen kuuluu kantoraketti ja kapseli. Kantoraketti laukaistaan pystystä, ja se laskeutuu pystyssä rakettimoottorinsa avulla. Kantoraketilla laukaistava kapseli on paineistettu ja suunniteltu kuudelle hengelle.


title: Blue Origin

text: BE-3-rakettimoottori käyttää nestevetyä ja nestehappea ajoaineena ja sen työntövoima on 490 kilonewtonia. Sitä käytetään New Shepardissa.


title: Blue Origin

text: Kehitteillä olevaa nestemetaania ja nestehappea ajoaineena käyttävää BE-4-rakettimoottoria on tarkoitus käyttää Blue Originin kiertoradalle laukaisevassa raketissa. Moottorin testaus on tarkoitus aloittaa 2016. Lisäksi sitä on tarkoitus käyttää ainakin United Launch Alliancen kehitteillä olevassa Vulcan-raketissa. Moottorin suunniteltu työntövoima on 2 400 kilonewtonia.


title: Blue Origin

text: Blue Origin on nimennyt aluksiaan astronauttien mukaan. New Shepard on kunnianosoitus Alan Shepardille, ensimmäiselle amerikkalaiselle avaruudessa mutta ei kiertoradalla, ja New Glenn taas John Glennille, joka oli amerikkalaisista ensimmäisenä kiertoradalla Maan ympäri.


title: Blue Origin

text: New Glenn on suunnitteilla oleva raskas kantoraketti. Ensimmäinen vaihe on uudelleenkäytettävä. Siinä on seitsemän BE-4-moottoria, jotka käyttävät ajoaineena metaania ja nestehappea. Työntövoimaa New Glennissä on lähes 17 miljoonaa Newtonia, eli 17 000 kN.


title: Blue Origin

text: Ensimmäisen vaiheen päällä olisi lennosta riippuen joko yksi tai kaksi vaihetta lisää. Kaksivaiheinen versio olisi 82 metriä ja kolmivaiheinen 95 metriä korkea.


title: Blue Origin

text: Rakettia on tarkoitus laukaista Kennedy Space Center Launch Complex 36:lta.


title: Blue Origin

text: BE-4 moottori on läpäissyt käyttötestin lokakuussa 2017.


title: Sindhulin piirikunta

text: Sindhulin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeellä. Piirikunnan keskuskaupunki Kamalamai sijaitsee linnuntietä 81 kilometriä pääkaupunki Kathmandusta itäkaakkoon.


title: Sindhulin piirikunta

text: Piirikunta rajautuu pohjoisessa Kavrepalanchokin, Ramechhapin ja Okhaldhungan, idässä Udayapurin, etelässä Dhanusan, Mahottarin ja Sarlahin sekä lännessä Makwanpurin piirikuntaan.


title: Sindhulin piirikunta

text: Sindhulissa asui vuonna 2011 yhteensä 296 192 ihmistä 57 581 perhekunnassa. Piirikunnan pinta-ala on 2 491 neliökilometriä ja väestötiheys 119 as./km. Piirikunnan keskuskaupunki on Kamalamai (aiemmalta nimeltään "Sindhulimadi", 9 304 taloutta, 39 413 as., 2011). Se on monen muun nepalilaisen kumpu- ja vuoristovyöhykkeen kaupunkiaseman saaneen hallinnollisen alueen tavoin jakaantunut useaan maantieteellisesti erilliseen asutustaajamaan.


title: Sindhulin piirikunta

text: Ekologis-hallinnollisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 13,7 % sisällytetään alempaan trooppiseen, 61,7 % ylempään trooppiseen, 23,6 % subtrooppiseen ja 0,5 % lauhkeaan kasvillisuusvyöhykkeeseen sekä 0,5 % vesistöihin.


title: Sindhulin piirikunta

text: Sindhulin piirikunta kärsi merkittäviä vahinkoja 25. huhtikuuta 2015 sattuneen maanjäristyksen ja sen 12. toukokuuta sattuneen voimakkaan jälkijäristyksen johdosta.


title: Okhaldhungan piirikunta

text: Okhaldhungan piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Piirikunnan keskustaajama Okhaldhunga sijaitsee linnuntietä noin 125 kilometriä pääkaupunki Kathmandusta itäkaakkoon.


title: Okhaldhungan piirikunta

text: Vuoristoinen piirikunta rajautuu pohjoisessa Solukhumbun, idässä Khotangin, etelässä Udayapurin sekä lännessä Sindhulin ja Ramechhapin piirikuntiin.


title: Okhaldhungan piirikunta

text: Okhaldhungassa asui vuonna 2011 yhteensä 147 984 henkeä 32 502 perhekunnassa. Piirikunnan pinta-ala on 1 074 neliökilometriä ja väestötiheys 138 as./km. Piirikunnassa ei ollut kaupunkeja vuonna 2011, mutta keskustaajamana toimi Okhaldhungan kylä(kehitys)komitean (VDC) taajama (1 358 taloutta, 4 963 as., 2011). Okhaldhungan kyläkomitean asutustaajamat sijaitsevat vuorella (korkeus 1 300-1 460 mpy). Toukokuussa 2014 Okhaldhungan piirikuntaan muodostettiin hallinnollisesti sen ensimmäinen kaupunki Siddicharan, johon yhdistettiin useita kyläkomiteoita (VDC) 10 000 asukkaan vähimmäiskoon aikaansaamiseksi.


title: Okhaldhungan piirikunta

text: Ekologis-hallinnollisesti piirikunta ryhmitellään osaksi Nepalin Itäistä kumpuvyöhykettä. Tarkemmassa jaottelussa piirikunnasta 22,2 % luokitellaan ylempään trooppiseen, 51,1 % subtrooppiseen, 24,2 % lauhkeaan ja 2,1 % subalpiiniseen kasvillisuusvyöhykkeeseen sekä 0,5 % vesistöihin kuuluvaksi.


title: Okhaldhungan piirikunta

text: Okhaldhunga oli yksi pahoin kärsineistä piirikunnista 25. huhtikuuta 2015 sattuneessa maanjäristyksessä. YK:n arviointielimen 4. toukokuuta 2015 päiväämän yhteenvedon mukaan maanjäristys vaikutti oleellisesti 23 prosenttiin piirikunnan asukkaista (yli 34 000 ihmistä humanitaarisen avun tarpeessa).


title: Solukhumbun piirikunta

text: Solukhumbun piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Piirikunta on tunnettu erityisesti sen pohjoisosassa, Kiinan rajalla sijaitsevista korkeista vuoristaan (kuten Mount Everest, Lhotse ja Makalu). Piirikunnan hallintokeskus, Sallerin kylätaajama, sijaitsee linnuntietä noin 128 kilometriä Nepalin pääkaupunki Kathmandusta itään.


title: Solukhumbun piirikunta

text: Vuoristoinen piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat idässä Sankhuwasabhan ja Bhojpurin, etelässä Khotangin ja Okhaldhungan sekä lännessä Ramechhapin ja Dolakhan piirikunnat.


title: Solukhumbun piirikunta

text: Solukhumbun piirikunnassa asui vuonna 2011 yhteensä 105 886 ihmistä 23 785 perhekunnassa. Piirikunnan pinta-ala on 3 312 neliökilometriä ja väestötiheys 32 as./km. Vuonna 2011 piirikunnassa ei ollut kaupunkeja. Keskustaajama oli tuolloin Sallerin kylä(kehitys)komitea (1 682 taloutta, 6 590 as., 2011). Sallerin kyläkomitean alueelle kuului useita vuoristokyliä 2 200–3 005 metrin korkeudella merenpinnasta. Joulukuussa 2014 uutisoitiin piirikunnan ensimmäisen kaupungin, Dhudhkundan muodostamisesta. Haluttu, vähintään 10 000 asukkaan väkiluku hajanaiselle kaupungille saatiin yhdistämällä hallinnollisesti useita vuoristokyläkomiteoita (VDC) kaukana toisistaan sijaitsevine kylineen yhdeksi paikallishallinnolliseksi kokonaisuudeksi.


title: Solukhumbun piirikunta

text: Luonnonmaantieteellisesti piirikunta ryhmitellään yleensä Nepalin Itäiseen vuoristovyöhykkeeseen. Tarkemmassa jaottelussa piirikunnasta 0,7 % sisällytetään ylempään trooppiseen, 9,3 % subtrooppiseen, 20,6 % lauhkeaan, 16,6 % subalpiiniseen ja 28,3 % alpiiniseen kasvillisuusvyöhykkeeseen sekä 24,4 % ylempään vuoristovyöhykkeeseen (nival zone).


title: Solukhumbun piirikunta

text: Solukhumbun piirikunta kuuluu 25. huhtikuuta 2015 sattuneen maanjäristyksen vahinkoalueisiin. Länsimaissa uutisoitiin järistyksen jälkeen lähinnä turisteja, Mount Everestin vuorikiipeilijöitä ja heidän oppaitaan surmanneista lumivyöryistä, mutta merkittäviä järistystuhoja tapahtui myös muualla piirikunnassa.


title: Haakon Tranberg

text: Haakon Werner Tranberg (2. maaliskuuta 1917 – 24. huhtikuuta 1991) oli norjalainen pikajuoksija. Tranbergin uran suurimmat saavutukset olivat EM-hopeamitalit 100 metrin ja 200 metrin juoksuista Oslon kotikisoista vuonna 1946. Lisäksi hän voitti urallaan Norjan mestaruuden 100 metrillä vuosina 1939, 1946 ja 1947, 200 metrillä vuosina 1939 ja 1946 sekä pituushypyssä vuosina 1946 ja 1947.


title: Haakon Tranberg

text: Tranbergin seurana oli koko hänen uransa ajan Kristiansands IF.


title: Kaurjärvi

text: Kaurjärvi eli Kaurajärvi on Varsinais-Suomessa Laitilan Malkolla oleva järvi, joka kuuluu Sirppujoen vesistöön.


title: Kaurjärvi

text: Järven pinta-ala on 2,8 hehtaaria ja se on 400 metriä pitkä ja 100 metriä leveä. Siihen laskee yksi metsäoja ja sen oma laskuoja, joka lähtee järven pohjoispäästä, on 3,0 kilometriä pitkä. Laskuoja laskee Malvonjokeen eli Sirppujoen latvajokeen. Järvellä on on 820 metriä rantaviivaa ja sen ranta on pääosin kallio- ja moreenipohjaista metsämaastoa, joka on suostunutta. Rannoille on rakennettu alle kymmenen loma-asuntoa, joille johtaa tiet Laitilasta.


title: Kakojärvi

text: Kakojärvi eli Kakonlampi on Varsinais-Suomessa Laitilan Malkolla sijaitseva järvi, joka kuuluu Sirppujoen vesistöön.


title: Kakojärvi

text: Järven pinta-ala on 1,5 hehtaaria ja se on 200 metriä pitkä ja 100 metriä leveä. Siihen laskee lähinnä Kakosuon ojat. Järven laskuoja lähtee järven pohjoisrannalta ja se yhtyy ojien verkkoon, joka laskee 3,3 kilometrin päässä Sirppujoen latvahaaraan eli Malvonjokeen. Järvellä on on 480 metriä rantaviivaa ja sen ranta on suota, jota ympäröi kallio- ja moreenipohjainen metsämaasto. Sen rannat ovat rakentamattomia.


title: IPhone 5c

text: iPhone 5c on Applen suunnittelema ja markkinoima älypuhelin, joka julkaistiin 20. syyskuuta vuonna 2013. Se on iPhone 5:n pohjalta kehitelty halvempi versio, jota on saatavilla monissa eri väreissä.


Yhdistyneen kuningaskunnan parlamenttivaalit 2015 järjestettiin 7. toukokuuta 2015. Vaaleissa valittiin 650 edustajaa enemmistövaalilla parlamentin alahuoneeseen.


title: Yhdistyneen kuningaskunnan parlamenttivaalit 2015

text: Mielipidemittaukset ja poliittiset kommentaattorit ennustivat epäselvää ja tasaista vaalitulosta, joka johtaisi "hung"-parlamenttiin eli tilanteeseen, jossa kumpikaan pääpuolueista ei saisi enemmistöä. Vuoden 2010 parlamenttivaaleissa kävi näin, minkä seurauksena konservatiivit ja liberaalidemokraatit muodostivat Britanniaan ensimmäistä kertaa toisen maailmansodan jälkeen koalitiohallituksen. Vuoden 2015 vaalien sanottiin olevan ”ennalta-arvaamattomin vuosikymmeniin”.


text: Istuvan pääministerin David Cameronin johtamat konservatiivit ottivat kuitenkin selvän vaalivoiton, ja konservatiivit saivat ensimmäisen enemmistönsä sitten vuoden 1992 vaalien, saaden 331 paikkaa 650:stä. Cameronista tuli toinen Britannian pääministeri vuoden 1900 jälkeen, joka on onnistunut kasvattamaan puolueensa paikkamäärää heti ensimmäisen pääministerikautensa jälkeen.


text: Toisin kuin mielipidemittaukset ennustivat, Ed Milibandin johtama työväenpuolue menetti 26 paikkaa ja sai alhaisimman edustajamäärän sitten vuoden 1987 vaalien. Työväenpuolueen tappiota pahensi Nicola Sturgeonin johtaman Skotlannin kansallispuolueen (SNP) nousu. SNP voitti 56 paikkaa Skotlannin 59 paikasta, joista suurin osa oli aiemmin ollut työväenpuolueen varmoja vaalipiirejä ja SNP:n uudet ehdokkaat voittivat monia työväenpuolueen ja liberaalidemokraattien kuuluisia kansanedustajia vieden heiltä enemmistövaalitavan takia parlamenttipaikkansa. UKIP sai kolmanneksi eniten äänia (noin 3,8 miljoonaa), mutta enemistövaalitavan vuoksi vain yhden paikan. Varapääministeri Nick Cleggin johtamat liberaalidemokraatit, jotka olivat poikkeuksellisesti päässeet konservatiivien mukaan hallitukseen edellisten vaalien jälkeen, menettivät kaikki paitsi kahdeksan edellisekauden 57 paikasta. Pohjois-Irlannin puolueista Demokraattinen unionistipuolue (DUP) pysyi suurimpana saaden kahdeksan paikkaa. Äänestysprosentti oli 66,1.


text: Britannia käyttää parlamenttivaaleissa enemmistövaalitapaa, mikä tarkoittaa sitä, että jokaisesta 650 vaalipiiristä valitaan yksi edustaja parlamenttiin. Toisin sanoen vain jokaisen vaalipiirin ensimmäiseksi tullut ehdokas valitaan parlamenttiin. Vaalitapa suosii kaksipuoluejärjestelmää, sillä pienemmät maanlaajuiset puolueet eivät saa omaan kannatukseensa nähden suhteellisesti saman verran paikkoja vaikka saisivatkin huomattavan määrän äänistä, sillä suuremmat puolueet pystyvät voittamaan ne lähes jokaisessa yksittäisessä vaalipiirissä. Järjestelmä suosii myös alueellisia puolueita, sillä ne pystyvät saamaan ehdokkaansa ensimmäiseksi tietyissä vaalipiirissä, vaikka eivät asettaisi ehdokkaita muille alueille. Esimerkiksi SNP voitti 56 paikkaa, vaikka sen kansallinen äänien prosenttimäärä oli vain 4,7%, kun taas UKIP sai vain yhden paikan, vaikka sen kansallinen äänimäärä oli 12,7%. Tämä johtui siitä, että SNP onnistui voittamaan lähes kaikissa Skotlannin vaalipiireissä eniten ääniä, kun taas Skotlannin ulkopuolella sillä ei ollut ehdokkaita. UKIP puolestaan sai paljon ääniä ympäri Britanniaa (varsinkin Englannissa ja Walesissa), mutta eniten ääniä vain yhdessä vaalipiirissä.


text: Britannia äänesti vuonna 2011 vaalitavan muuttamisesta, koska se oli ollut yksi Liberaalidemokraattien ehdoista koalitiohallitukselle, mutta ehdotus hylättiin kun 68% äänesti vaalitavan vaihtamista vastaan. Koalitiohallitus muutti myös vaalien päivämäärää koskevaa lakia. Aiemmin pääministeri oli käytännössä saanut päättää milloin vaalit pidetään pyytämällä kuningatarta hajottamaan parlamentin, kunhan vaalit pidettiin vähintään viiden vuoden välein. Tätä muutettiin siten, että parlamentti voidaan hajottaa vain viiden vuoden välein paitsi, jos kahden kolmasosan määräenemmistö kansanedustajista äänestää uusien vaalien puolesta.


text: Hung-parlamentit ovat olleet hyvin epätavallisia Britanniassa, mutta koska vuoden 2010 vaalitulos tuotti hung-parlamentin ja mielipidemittaukset ennustivat tasatilannetta konservatiivien ja työväenpuolueen välillä myös vuoden 2015 vaaleissa, odotettiin ja ennustettiin laajalti, ettei kumpikaan puolueista välttämättä saa enemmistöä parlamenttiin. Tällaisessa tapauksessa vaalitulos olisi johtanut jonkinlaiseen uuteen koalitioon tai vähemmistöhallitukseen.


text: Kysymys siitä, mitä eri puolueet tekisivät hung-parlamentin tapahtuessa dominoi laajalti vaalikampanjaa. Sekä konservatiivit että työväenpuolue väittivät saavansa enemmistön parlamenttiin. Pienemmät puolueet odottivat vaalienjälkeisiä uusia vallankäytön mahdollisuuksiaan. Käytännössä työväenpuolueella oli jo suunnitelma valmiina liberaalidemokraattien kanssa työskentelystä. Suurin osa ennusteista ennen vaaleja osoitti, että työväenpuolueella olisi enemmän mahdollisuuksia kuin konservatiiveilta avun saamiseen muilta puolueilta, mikä tarkoittaisi että Ed Milibandistä tulisi pääministeri. Konservatiivit varoittivat äänestäjiä mahdollisen työväenpuolueen vähemmistöhallituksen vaaroista, sillä työväenpuolue tulisi luultavasti tarvitsemaan SNP:n apua. Tämä strategia toimi ja oli BBC:n mukaan yksi tärkeimmistä tekijöistä konservatiivien voitossa. Työväenpuolue yritti osoittaa, ettei se tukeutuisi SNP:n apuun. SNP itse kampanjoi saadakseen konservatiivit ulos hallituksesta ja Nicola Sturgeon kertoi SNP:n työskentelevän muiden puolueiden kanssa pitääkseen konservatiivit ulkona hallituksesta.


text: Liberaalidemokraatit puolestaan sanoivat neuvottelevansa aluksi ensimmäiseksi tulleen puolueen kanssa. Myöhemmin he myös kampanjoivat sloganilla: "Tuomme sydämen konservatiivihallitukseen tai aivot työväenpuolueen hallitukseen." Kummatkin liberaalidemokraatit ja työväenpuolue sanoivat etteivät muodostaisi hallitusta UKIP:in avulla tai UKIP:in kanssa. UKIP sanoi konservatiivien vähemmistöhallituksen tukemisen mahdolliseksi, jos konservatiivit suostuisivat järjestämään kansanäädestyksen Britannian EU-jäsenyydestä ennen vuoden 2015 joulua. UKIP ja Pohjois-Irlannin DUP sanoivat että he voisivat työskennellä yhdessä hung-parlamentissa. DUP sanoi myös, että se vastustaisi SNP:n oloa hallituksessa.


text: Konservatiivit perustivat vaalikampanjansa omien hallitus-suorituksiensa kehumiseen. He nostivat esille esimerkiksi sen, että Britanniasta oli tullut heidän hallituskaudellaan maailman nopeiten kasvava kehittynyt talous ja, että Britannia oli noussut heidän leikkaustensa ansiosta vuosien 2007-2008 taantumasta. Cameron myös syytti työväenpuoluetta taloudellisesta vastuuttomuudesta ja sanoi, että työväenpuolueen edellinen hallitus oli aiheuttanut Britannian alijäämän ja, että se oli myös tuhlannut liikaa rahaa. Työväenpuolue puolestaan yritti osoittaa olevansa taloudellisesti vastuullinen. Konservatiivit lupasivat järjestää Britannialle kansanäädestyksen EU-jäsenyydestä, mutta vasta sen jälkeen kun Cameron on yrittänyt muuttaa Britannian suhdetta EU:hun paremmaksi. UKIP puolestaan keskittyi kampanjassaan EU-kansanäänestyksen järjestämiseen ja maahanmuuton rajoittamiseen. Myös Cameron sanoi haluavansa rajoittaa maahnamuuttoa, mutta UKIP sanoi konservatiivien valehtelevan, kun taas muut puolueet olivat maahanmuuton kannalla, tosin työväenpuolue sanoi tekevänsä siitä hallitumpaa ja myönsi, että edellinen työväenpuolueen hallitus oli väärässä maahanmuuton suhteen. SNP sanoi, että vuoden 2015 vaaleissa ei ole kyse itsenäisyydestä vaan heidän kampanjansa perustui "Skotlannin äänen kuulumiseen Westminsterissä"


text: Työväenpuolue nousi mielipidemittauksissa konservatiivien edelle vuoden 2010 loppupuolella johtuen Liberaalidemokraattien välittömästä suosion menetyksestä hallitukseen menemisen takia. Tämä johto nousi kymmeneen prosenttiyksikköön vuonna 2012 samalla kun UKIP nousi Liberaalidemokraattien ohi kolmanneksi suosituimmaksi puolueeksi mielipidemittauksissa. Toisin kun aiemmin UKIP alkoi ottaa kannattajia konservatiivien lisäksi myös työväenpuolueelta tämän jälkeen. Työväenpuolueen johto konservatiiveihin verrattuna katosi siitä seurauksena.


text: UKIP voitti vuoden 2014 europarlamenttivaalit Britanniassa saaden 26,6% äänistä, mutta sen kannatus parlamenttivaalien mielipidemittauksissa jäi silti noin 15 prosenttiin. Vuonna 2014 järjestettiin myös Skotlannin kansanäänestys itsenäisyydestä. Vaikka "Ei" voitti, SNP:n kannatus Skotlannissa nousi nopeasti äänestyksen jälkeen jopa 43 prosenttiin.


text: Vuonna 2015 konservatiivit ja työväenpuolue olivat tasoissa aivan vaalipäivään asti ja viimeiset mielipidemittauksista osa näytti konservatiivien olevan johdossa, osa näytti työväenpuolueen johdossa ja osa kummatkin tasoissa


text: BBC, ITV, ja Sky News järjestivät yhteisen ovensuukyselyn, joka julkaistiin äänestämisen sulkemisen jälkeen heti kello 10. Sen tulokset olivat hyvin yllättävät:


text: Tämä ovensuuyksely ennusti konservatiivien jatkavan vähintäänkin vähemmistöhallituksena ja David Cameronin jatkamista pääministerinä, koska sen mukaan konservatiivit olivat aivan vastoin aiempia mielipidemittauksia vain kymmenen paikan päässä enemmistön saamisesta. Tämä johti siihen, että asiantuntijat sekä poliitikot epäilivät ovensuukyselyä, ja monet ajattelivat, että lopullinen tulos olisi lähempänä aiempia mielipidemittauksia. Entinen liberaalidemokraattien johtaja Paddy Ashdown lupasi syödä hattunsa ja työväenpuolueen entinen viestintäjohtaja sekä Tony Blairin neuvonantaja, Alastair Campbell lupasi syödä kilttinsä, jos ovensuukysely olisi oikeassa. Kummatkin joutuivat tekemään näin BBC:n Question Time-ohjelmassa, kun konservatiivit saivat jopa paremman tuloksen, eli enemmistön parlamentin alahuoneeseen saaden 330 paikkaa, tosin Ashdownin syömä hattu ja Campbellin syömä kiltti olivat kummatkin kakkuja.


text: Lopulliset tulokset:


text: David Cameronin johtamat konservatiivit saivat mielipidemittauksista huolimatta 330 paikkaa Britannian parlamentin alahuoneeseen, House of Commonsiin. Tämä tarkoittaa, että konservatiivit saivat 12 paikan niukan enemmistön (käytännössä 15 paikan, koska Sinn Féin ei ota paikkojaan vastaan) ja konservatiivit muodostivat tavallisen yhden puolueen enemmistöhallituksen, Britanniassa harvinaisen viiden vuoden koalitiohallituksen jälkeen. Vuoteen 2010 verrattuna konservatiivit lisäsivät paikkamääräänsä 24:llä ja myös konservatiivien kannatus nousi 0,8 prosenttiyksikköä. Konservatiivit menettivät vuoden 2010 paikoistaan 11, 10 työväenpuolueelle ja yhden UKIP:ille, mutta he saivat 35 uutta paikkaa (27 liberaalidemokraateilta ja kahdeksan työväenpuolueelta). Ainoa maineikas konservatiivien kansanedustajamenetys oli työllisyysministeri Esther McVey, joka menetti Wirral Westin vaalipiirin.


text: Työväenpuolue vuoden 2010 paikoistaan 48 (40 SNP:lle ja 8 konservatiiveille) ja sai 22 uutta (12 liberaalidemokraateilta ja 10 konservatiiveilta), saaden yhteensä parlamenttiin 26 paikkaa vähemmän kuin edellisissä vaaleissa, vaikkakin työväenpuolue nosti kannatustaan 1,5 prosenttiyksikköä, jääden 6,5 prosenttiyksikköä konservatiiveista jälkeen. Työväenpuolueen huonoa tulosta pahensi se, että sen monia maineikkaita poliitikkoja tippui parlamentista hävittyään vaalipiirinsä. Esimerkiksi työväenpuolueen Skotlannin johtaja Jim Murphy, varjoulkoministeri Douglas Alexander ja Skotlannista vastaava varjoministeri Margaret Curran menettivät paikkansa SNP:lle ja varjovaltiovarainministeri Ed Balls konservatiiveille.


text: Liberaalidemokraatit menettivät edellisistä paikoistaan kaikki paitsi kahdeksaan, eivätkä he saaneet uusia paikkoja. Tämä oli huonoin tulos Liberaalidemokraateille sitten vuoden 1970 vaalien, jolloin heidän edeltäjäpuolueensa eli Liberaalit saivat vain 6 paikkaa.


text:
UKIP oli saanut vuoden 2010 vaalien jälkeen 2 paikkaa täytevaaleissa, mutta se onnistui pitämään niistä vain toisen näissä vaaleissa, vaikka UKIP:in äänimäärä nousi vuoden 2010 3 prosentista yli 12 prosenttiin. Puolueen johtaja Nigel Farage ei onnistunut voittamaan South Thanetin vaalipiiriä, eikä näin ollen päässyt parlamenttiin.
Englannin tulokset:


text: Kuten yleensä, konservatiivipuolue menestyi Englannissa paremmin kuin muualla Britanniassa. Suurin osa konservatiivien uusista paikoista tuli Lounais-Englannista liberaalidemokraateilta. Liberaalidemokraateilla oli vuoden 2010 vaalien jälkeen 15 paikkaa Lounais-Englannissa, mutta se menetti ne kaikki vuoden 2015 vaaleissa (14 konservatiiveille ja yhden työväenpuolueelle). Tämä oli ensimmäinen kerta sitten vuoden 1959 vaalien, kun liberaalit eivät saaneet yhtään Lounais-Englannissa sijaitsevan Cornwallin kreivikunnan paikoista. Lounais-Englannissa jopa 46 prosenttia äänesti konservatiiveja, kun taas vain 18 prosenttia työväenpuoluetta ja Liberaalidemokraatit romahtivat vuoden 2010 noin 35 prosentista, vuoden 2015 vaalien 15 prosenttiin. Konservatiivipuolue sai yhteensä 51 Lounais-Englannin 55 kansanedustajasta, kun työväenpuolue menetti yhden edustajansa konservatiiveille (vaikkakin se myös sai yhden liberaalidemokraateilta).


text: Konservatiivien vahvin alue on kuitenkin Kaakkois-Englanti, jossa konservatiivit saivat 51% äänistä ja 78 alueen 83 paikasta. UKIP nousi Kaakkois-Englannissa melkein työväenpuolueen rinnalle kun se sai 15% äänistä ja työväenpuolue sai 18%. UKIP nousi myös työväenpuolueen ohi monissa vaalipiireissä mutta jäi konservatiiveille toiseksi, joten se ei saanut yhtään paikkaa Kaakkois-Englannista parlamenttiin. Liberaalidemokraatit menettivät myös kaikki paikkansa Kaakkois-Englannista.


text: Työväenpuolue suoriutui paremmin Lontoossa viime vaaleihin verrattuna. Työväenpuolue sai Lontoossa 43.7 prosenttia äänistä, mikä on 7 prosentin nousu vuoden 2010 vaaleista. Konservatiivien tulos parani 0.4% ja he saivat 34.9 prosenttia Lontoon äänistä. Liberaalidemokraattien Lontoon kannatus romahti 7.7 prosenttiin. Kummatkin työväenpuolue ja konservatiivit ottivat kolme paikkaa liberaalidemokraattien viime vaalien Lontoon kahdeksasta, joten heille jäi vain yksi paikka Lontoosta. Työväenpuolue otti myös neljä Lontoon paikkaa konservatiiveilta, joten konservatiivit saivat yhteensä 27 paikkaa, mikä on yksi vähemmän kuin edellisissä vaaleissa. Työväenpuolueen paikkamäärä Lontoossa nousi seitsemällä 45:een.


text: Itä-Englannin ja Itä-Midlandsin alueilla kumissakin konservatiivit saivat 49% alueen äänistä, kun taas työväenpuolue sai 22%, UKIP 16% ja Liberaalidemokraatit 8%. Konservatiivit saivat Itä-Englannista 52 paikkaa, työväenpuolue sai sieltä 4 paikkaa ja liberaalidemokraatit yhden. UKIP sai ainoan paikkansa, Clactonin vaalipiirin, joka sijaitsee Essexissä, Itä-Englannissa. He olivat voittaneet tämän paikkansa aikaisemmin jo täytevaaleilla vuonna 2014, mutta tämä oli ensimmäinen kerta kun UKIP voitti paikan täysissä parlamenttivaaleissa. Itä-Midlandsin alueelta konservatiivit saivat 32 paikkaa ja työväenpuolue 14.


text: Konservatiivit saivat 34 paikkaa Länsi-Midlandsin alueelta ja työväenpuolue sai 25. Vuoden 2015 vaalien jälkeen Warwickshiren, Staffordshiren, Herefordshiren, Worcestershiren and Shropshiren kreivikunnista on pelkästään konservatiivikansanedustajia. Konservatiivien ja työväenpuolueen äänimäärät nousivat vuodesta 2010 liberaalidemokraattien laskun takia ja konservatiivit saivat 42% alueen äänistä, kun taas työväenpuolue sai 33%. UKIP sai 16 prosenttia ja liberaalidemokraatit 6%, mutta kummatkaan eivät saaneet yhtään paikkaa alueelta. Työväenpuolueen paikat tulivat Suur-Briminghamin kaupunkialueelta Länsi-Midlandsin metropolikreivikunnasta, mutta myös konservatiivit saivat paikkoja sen esikaupungeista, esimerkiksi Solihullista.


text: Luoteis-Englannissa työväenpuolue sai 46% äänistä ja 51 paikkaa. Konservatiivit saivat alueelta 31% äänistä ja 22 paikkaa, kun taas liberaalidemokraatit saivat 2 paikkaa ja 6% äänistä. UKIP sai 16% äänistä. Konservatiivien kannatus oli pääosin esikaupunkialueilta, esimerkiksi Altrinchamistä, Suur-Manchesteristä, ja työväenpuolueen puolestaan sisäkaupunkialueilta, kuten Liverpoolin keskustasta.


text: Yorkshiren alueella työväenpuolue sai 39% äänistä, konservatiivit 33%, UKIP 16% ja liberaalidemokraatit 6%. Työväenpuolue sai alueelta 33 paikkaa, konservatiivit 19 ja liberaalidemokraatit 2. Työväenpuolue voitti kaikki South Yorkshiren kaupunkialueen vaalipiirit, kaupungin rikkainta vaalipiiriä eli Sheffield Hallamia lukuun ottamatta (Sheffield Hallamin edustaja on Nick Clegg). UKIP nousi konservatiivien ohi monissa South Yorkshiren vaalipiirissä, jääden työväenpuolueelle toiseksi. West Yorkshiren kaupunkialueella tulos oli tasaisempi, kun työväenpuolue voitti Bradfordissa ja Leedsin sisäkaupungissa, mutta konservatiivit voittivat esikaupungeissa, voittaen esimerkiksi työväenpuolueen varjoulkoministerin Ed Ballsin.


text: Työväenpuolueen vahvin alue vuoden 2015 vaaleissa koko Britanniassa oli Koillis-Englanti. Työväenpuolue sai 47% äänistä ja 26 paikkaa. Konservatiivit saivat vain 25% äänistä ja 3 paikkaa. UKIP sai 17% äänistä Koillis-Englannissa.


text:
Skotlannin tulokset:
Nicola Sturgeonin johtama Skotlannin kansallispuolue (SNP) sai Skotlannin äänistä puolet ja 59 paikasta kaikki paitsi kolme. Skotlanti on ollut perinteisesti työväenpuolueen vahva kannatusalue, mutta nyt se menetti 40 paikkaa SNP:lle ja sille jäi vain yksi paikka Skotlannista. Työväenpuolueen kannatus Skotlannissa myös romahti 42.0 prosentista 24.3 prosenttiin. Konservatiivit pitivät Skotlannissa suurin piirtein saman äänimäärän kuin vuonna 2015 ja heidän paikkamääränsä pysyi myös samana. Liberaalidemokraattien paikkamäärä tippui Skotlannissa 11:stä yhteen ja kannatus tippui 18.9 prosentista 7.5 prosenttiin. Nämä olivat ensimmäiset vaalit Skotlannissa vuoden 2014 kansanäänestyksen itsenäisyydestä jälkeen.


text: Walesin tulokset:


text: Konservatiivit saavuttivat parhaan tuloksensa Walesissä sitten vuoden 1983 vaalien. Konservatiivit saivat kolme paikkaa lisää Walesistä (kaksi liberaalidemokraateilta ja yksi työväenpuolueelta) ja heidän äänimääränsä nousi 27.2 prosenttiin. Työväenpuolue oli kuitenkin vahvin puolue Walesissä. He saivat 26.9% äänistä ja 25 paikkaa. UKIP nousi Walesin kolmanneksi puolueeksi äänimäärässä, vaikka se ei saanutkaan yhtään paikkaa Walesistä.


text: Pohjois-Irlannin tulokset:


text: Demokraattinen unionistipuolue eli DUP oli Pohjois-Irlannin suurin puolue niin äänimäärässä kuin paikkamäärässä. DUP menetti yhden paikoistaan (South Antrim) UUP:lle, mutta se sai yhden paikan Alliance Party of Northern Irelandilta (Belfast East), joten sen paikkamäärä pysyi samana kuin viime vuonna. Suurin irlantilaisnationalistinen puolue oli taas Sinn Fein. Se menetti yhden paikoistaan UUP:lle (Fermanagh and South Tyrone) ja sen äänimäärä laski prosentin vuoden 2010 vaaleista. UUP eli Ulster Unionist Party, joka on vanhempi Pohjois-Irlannin pääunionistipuolueista, nousi takaisin Britannian parlamenttiin kahdella paikalla. Se oli myös kolmas äänimäärässä, mutta se jäi paikkamäärässä SDLP:n eli Social Democratic and Labour Partyn jälkeen. SDLP piti kaikki paikkansa vaikka sillä oli kaikista Pohjois-Irlannin puolueista suurin lasku äänimäärässä.


text: Työväenpuolueen johtaja Ed Miliband ja Liberaalidemokraattien johtaja Nick Clegg erosivat tehtvästään, koska heidän puolueensa sai paljon odotettua huonommat tulokset UKIP:in johtaja Nigel Farage myös erosi, koska hän ei onnistunut voittamaan paikkaa itselleen parlamenttiin, mutta UKIP ei hyväksynyt hänen eroamistaan vedoten siihen, että UKIP oli saavuttanut loistavan tuloksen vaaleissa (äänimäärällisesti). Myös työväenpuolueen Skotlannin johtaja Jim Murphy erosi, vaikkakin työväenpuolueen Skotlannin johto oli aiemmin äänestänyt Jim Murphyn pitämisen puolesta.


text: Konservatiivit muodostivat hallituksen heti vaalien jälkeen, kun David Cameron meni Buckinghamin palatsiin perinteen mukaisesti ja kuningatar Elizabeth II pyysi häntä muodostamaan hallituksen. Cameron lupasi ensimmäisessä puheessaan vaalien jälkeen Skotlannille, Walesille ja Pohjois-Irlannille lisää alueellista valtaa, mutta hän myös sanoi, että "mikään perustuslaillinen muutos ei olisi reilu ilman, että se tarjoaisi reiluutta myös Englannille." Englannilla ei ole omaa alueellista parlamentti toisin kuin Skotlannilla, Walesilla ja Pohjois-Irlannilla, vaan sen kaikista asioista päättää Britannian parlamentti. Näin ollen Skotlannin, Walesin, ja Pohjois-Irlannin kansanedustajat Britannian parlamentissa pystyvät äänestämään sellaisista asioista jotka koskevat vain Englantia eivätkä ollenkaan Skotlantia, Walesiä tai Pohjois-Irlantia, koska niistä tietyistä asioista päättää Skotlannin, Walesin, ja Pohjois-Irlannin kohdalla niiden omat alueparlamentit. Tämä on niin sanottu "West Lothian question" ja Cameron lupasi ratkaista sen hänen toisella hallituskaudellaan. Cameron myös lupasi järjestää kansanäänestyksen Britannian EU-jäsenyydestä. Uudessa hallituksessa ministeripaikat eivät muuten paljoa muuttuneet, paitsi että kaikki liberaalidemokraattien aiemmin pitämät ministerintehtävät annettiin uusille konservatiiviministereille.


title: Houkonjärvi

text: Houkonjärvi on Varsinais-Suomessa Laitilan Haarolla oleva järvi, joka kuuluu Sirppujoen vesistöön.


title: Houkonjärvi

text: Järven pinta-ala on 8,3 hehtaaria ja se on 300 metriä pitkä ja 150 metriä leveä. Järven rannat ovat umpeenkasvamisen vuoksi soistuneita. Järveen laskee pari pelto-ojaa ja metsäoja. Järven luusua sijaitsee järven luoteisrannalla, josta saa alkuunsa 1,1 kilometriä pitkä Houkonjärvenoja. Järvellä on on 1,3 kilometriä rantaviivaa ja sen ranta on pääosin avosuota. Rannat ovat rakentamattomia.


title: Houkonjärvi

text: Järvi on piirretty näkyviin Kalmbergin kartastoon ja siinä se on pitempi kuin Pahkajärvi ja yhtä pitkä kuin Hepojärvi. Nykyinen järvi on Pahkajärvestä enää murto-osan pituinen, joten järven pintaa on laskettu.


title: Eksklusiivinen disjunktio

text: Eksklusiivinen disjunktio eli eksklusiivinen tai on looginen konnektiivi, jolla muodostettu yhdistetty lause on tosi, jos ja vain jos yhdistettävillä lauseilla on eri totuusarvot (toinen on tosi ja toinen epätosi). Sen merkkinä käytetään etuliitettä J tai lauseiden väliin merkittyä operaattoria XOR, EOR, EXOR, ⊻, ⊕, ↮ tai ≢. Eksklusiivisen disjunktion negaatio on lauseiden looginen ekvivalenssi, joka on tosi, jos ja vain jos molemmilla lauseilla on sama totuusarvo.


title: Eksklusiivinen disjunktio

text: Eksklusiivinen disjunktio vastaa tavanomaisen kielen ilmaisua "joko... tai... mutta ei molemmat". Myös sanaa "tai" käytetään usein vastaavassa merkityksessä. Määritettä "eksklusiivinen" eli "poissulkeva" käytetään, koska sanan "tai" merkitys tavanomaisessa kielessä ei ole yksiselitteinen, kun molemmat lauseet ovat tosia. Eksklusiivinen disjunktio sulkee pois tämän mahdollisuuden, toisin kuin propositiologiikassa yleisemmin käytetty "inklusiivinen disjunktio", joka on tosi myös, jos molemmat lauseet ovat tosia.


title: Eksklusiivinen disjunktio

text: Kun eksklusiivisella disjunktiolla yhdistetään useampia kuin kaksi lausetta, yhdistetty lause on tosi vain, jos yhdistettävistä lauseista pariton määrä on tosia. Niinpä lause "a" XOR "b" XOR "c" XOR "d" on tosi, jos lauseista "a", "b", "c" ja "d" pariton määrä on tosia, ja epätosi, jos niistä parillinen määrä on tosia.


title: Eksklusiivinen disjunktio

text: Elektroniikassa ja tietotekniikassa eksklusiivista disjunktiota vastaava looginen portti on XOR-portti.


title: Eksklusiivinen disjunktio

text:
Lauseen A XOR B totuustaulu osoittaa, että yhdistetty lause on tosi, jos yhdistettävillä lauseilla on eri totuusarvo
jossa:


title: Eksklusiivinen disjunktio

text: Eksklusiivinen disjunktio merkitsee oleellisesti: 'jompikumpi mutta ei molemmat'. Toisin sanoen se merkitsee, että toinen vaihtoehdoista toteutuu, jos ja vain jos toinen ei toteudu. Esimerkiksi kahdesta hevosesta jompikumpi voittaa ravikilpailussa, mutta eivät molemmat. Eksklusiivinen disjunktio formula_1 eli J"pq", voidaan ilmaista loogisen konjunktion ("looginen ja", formula_2) disjunktion ("looginen tai", formula_3) ja negaation (formula_4) avulla seuraavasti:


title: Eksklusiivinen disjunktio

text: Eksklusiivinen disjunktio formula_1 voidaan ilmaista myös seuraavasti:


title: Eksklusiivinen disjunktio

text: Tämä esitysmuoto on usein hyödyllinen muodostettaessa loogisia piirejä tai verkkoja, koska siinä on vain yksi formula_4-operaatio ja pieni määrä formula_2- ja formula_3 -operaatioita. Että tämä on yhtäpitävä eksklusiivisen disjunktion kanssa, voidaan todistaa seuraavasti:


title: Eksklusiivinen disjunktio

text: Joskus on edullista kirjoittaa formula_1 seuraavaan tapaan:


title: Eksklusiivinen disjunktio

text: Tämä voidaan osoittaa yhtäpitäväksi eksklusiivisen disjunktion kanssa soveltamalla De Morganin lakeja kahteen kertaan edellisen todistuksen neljännelle riville.


title: Eksklusiivinen disjunktio

text: Eksklusiivinen disjunktio on myös yhtäpitävä loogisen bikonditionaalin negaation kanssa.


title: Eksklusiivinen disjunktio

text: Kaiken kaikkiaan matematiikassa ja insinööritieteissä käytettyjä merkintöjä käyttäen pätevät seuraavat tulokset:


title: Eksklusiivinen disjunktio

text: Propositiologiikassa lauseet muodostavat eräänlaisen algebrallisen struktuurin, jossa laskutoimituksina toimivat esimerkiksi formula_15 (konjunktio) ja formula_3. Vaikka nämä kaksi laskutoimitusta ovat hyvin hyödyllisiä loogisissa systeemeissä, seuraavassa mielessä niistä ei muodostaa yleistettävämpää struktuuria.


title: Eksklusiivinen disjunktio

text: Systeemit formula_17 ja formula_18 ovat molemmat monoideja, eivät ryhmiä. Tämän vuoksi näitä kahta ei voida yhdistää laajemmiksi struktuureiksi kuten renkaaksi.


title: Eksklusiivinen disjunktio

text: Jos kuitenkin laskutoimitukseksi valitaan eksklusiivinen disjunktio, systeemi formula_19 on Abelin ryhmä. Yhdessä laskutoimitukset formula_15 ja formula_21 joukossa formula_22 muodostavat kunnan formula_23. Tämä kunta voi esittää mitä tahansa logiikkaa, joka saadaan systeemistä formula_24, ja lisäetuna on, että käytettävissä ovat kuntien algebrallisen analyysin tulokset.


title: Eksklusiivinen disjunktio

text: Erityisesti jos totuusarvoa formula_25 (epätosi) merkitään 0:lla ja arvoa formula_26 1:llä, looginen "JA"-operaatio voidaan tulkita kertolaskuksi ja eksklusiivinen disjunktio "XOR" yhteenlaskuksi kunnassa formula_23:


Eksklusiivinen disjunktio


title: Eksklusiivinen disjunktio

text: Kun Boolen algebraa käsitellään tältä pohjalta, puhutaan algebrallisesta normaalimuodosta.


title: Eksklusiivinen disjunktio

text:
Eksklusiiviselle disjunktiolle käytetään eri yhteydessä eri merkintöjä, jotka riippuvat siitäkin, mitä ominaisuuksia kulloinkin tähdennetään. Lyhenteen "XOR" ohella käytetään seuraavia merkintöjä:
modulo 2, jolle pätee seuraava taulukko ja joka on selvästi isomorfinen edellä esitetyn kanssa:Unicodessa alleviivatun disjunktiomerkin formula_31 koodiarvo heksadesimaalilukuna on U+22BB, kun taas ympyröidyn plusmerkin formula_21 koodiarvo on U+2295. Kymmenjärjestelmässä edellinen vastaa lukua 8891, jälkimmäinen lukua 8853, minkä vuoksi HTML:ssä ne voidaan merkitä koodeilla ⊻ ja ⊕. Jälkimmäiselle on HTML:ssä myös merkintä &⊕.


title: Eksklusiivinen disjunktio

text:
Eksklusiivinen disjunktio noudattaa laskulakeja, jotka pitkälti ovat analogisia esimerkiksi reaalilukujen laskusäännöille. Niinpä sille pätevät vaihdanta- ja liitäntälaki. Tätä havainnollistavat seuraavat kaaviot:
Vaihdannaisuus
Liitännäisyys
Osittelulaki:
Eksklusiivinen disjunktio ei ole ositeltavissa minkään toisen loogisen konnektiivin eikä myöskään itsensä kanssa, mutta looginen konjunktio on ositeltavissa eksklusiivisen disjunktion suhteen. Tämä seuraa siitä, että konjunktio ja eksklusiivinen disjunktio vastaavat kerto- ja yhteenlaskua kunnassa GF(2),


title: Eksklusiivinen disjunktio

text:
Idempotenssi ei päde:
Monotonisuus ei päde:
Totuuden säilyttävä validiteetti ei päde:
Kun kaikki yhdistettävät lauseet ovat tosia, eksklusiivinen disjunktio ei ole tosi.
Epätotuuden säilyttävä validiteetti pätee:
Kun kaikki yhdistettävät lauseet ovat epätosia, eksklusiivinen disjunktio on myös epätosi.
Walshin spektri: (2,0,0,-2)


title: Eksklusiivinen disjunktio

text: Epälineaarisuus: 0 (funktio on lineaarinen)


title: Eksklusiivinen disjunktio

text: Jos arvoille tosi ja epätosi käytetään binäärilukuarvoja 1 ja 0, "eksklusiivinen tai" toimii aivan samoin kuin yhteenlasku modulaariaritmetiikassa modulo 2.


title: Eksklusiivinen disjunktio

text: Eksklusiivista disjunktiota käytetään usein biteittäisiin laskutoimituksiin. Esimerkiksi:


title: Eksklusiivinen disjunktio

text: Kuten edellä todettiin, eksklusiivinen disjunktio vastaa täysin yhteenlaskua modulo 2. Tästä seuraa, että kahden "n"-bittisen jonon biteittäinen eksklusiivinen disjunktio vastaa vektorien yhteenlaskua vektoriavaruudessa formula_35.


title: Eksklusiivinen disjunktio

text: Tietotekniikassa biteittäisellä eksklusiivisella disjunktiolla eli XOR-operaatiolla on useita käyttökohteita:


title: Eksklusiivinen disjunktio

text: Loogisissa piireissä XOR-portin avulla voidaan rakentaa yksinkertainen summain lukujen yhteenlaskemiseksi. Muistinumeron huomioon ottaminen edellyttä kuitenkin, että piiriin on kytkettävä myös AND-, OR- ja NOT-portteja.


title: Eksklusiivinen disjunktio

text: Joissakin tietokonearkkitehtuureissa on tehokkaampaa nollata rekisteri suorittamalla sen sisällöllä XOR-operaatio itsensä kanssa (jolloin tuloksena on aina nolla) kuin ladata ja tallentaa sinne suoraan arvo nolla.


title: Eksklusiivinen disjunktio

text: Yksinkertaisissa kynnysaktivoiduissa neuroverkoissa 'XOR'-funktion mallintaminen kuuluu toiselle tasolle, koska 'XOR' ei ole lineaarisesti separoituva funktio.


title: Eksklusiivinen disjunktio

text: Eksklusiivista disjunktiota käytetään joskus yksinkertaisena sekoitusfunktiona kryptografiasa, esimerkiksi One-time pad- ja Feistelin verkkojärjestelmissä.


title: Eksklusiivinen disjunktio

text: Samaan tapaan XOR-operaatiolla voidaan generoida entropia-allas satunnaislukugeneraattoreja varten. XOR-operaatio säilyttää satunnaisuuden, mikä tarkoittaa, että jos satunnaisesti arvotulle bitille suoritetaan XOR-operaatio ei-satunnaisen bitin kanssa, tuloksena on satunnainen bitti. Eri lähteistä saatuja potentiaalisesti satunnaisia syötteitä voidaan yhdistää XOR-operaatiolla, ja tuloksen ennakoimattomuus on tällöin varmasti vähintään yhtä hyvä kuin parhaan yksittäisen lähteen.


title: Eksklusiivinen disjunktio

text: XOR-operaatiota käytetään RAID:eissa RAID 3–6 pariteettitiedon tuottamiseen. Esimerkiksi RAID voi "varmuuskopioida" tavut codice_2 ja codice_3 kahdelta kovalevyltä suorittamalla XOR-operaation vain näille tavuille, jolloin tuloksena on bittijono (codice_4), joka voidaan tallentaa toiselle levylle. Niinpä jos yksi kolmesta levystä katoaa tai vioittuu, kadonnut tavu voidaan palauttaa suorittamalla jäljellä olevien levyjen vastaavissa kohdissa oleville tavuille XOR. Jos esimerkiksi levy, jossa on tavu codice_3, katoaa, tavut codice_2 ja codice_4 voidaan yhdistää XOR:lla kadonneen tavun palauttamiseksi.


title: Eksklusiivinen disjunktio

text: XOR-operaatiota käytetään myös sen toteamiseen, onko jokin yksinkertainen laskutoimitus johtanut ylivuotoon.


title: Eksklusiivinen disjunktio

text: XOR-operaatiota voidaan myös käyttää kahden luvun vaihtamiseen keskenään tietokoneen muistissa. Tällä XOR-vaihtoalgoritmilla on kuitenkin lähinnä kuriositeettiarvoa eikä sitä suositella käytännössä toteutettavaksi.


title: Eksklusiivinen disjunktio

text: XOR-linkitetyissä listoissa käytetään hyväksi XOR-funktion ominaisuuksia tilan säästämiseksi esitettäessä kaksinkertaisesti linkitetyiksi listoiksi muodostettuja tietorakenteita.


title: Eksklusiivinen disjunktio

text: Tietokonegrafiikassa XOR-pohjaisia piirustusmenetelmiä käytetään usein rajoitettujen laatikoiden ja kohdistimen käsittelyyn.


Steve Reich: WTC 9/11, Mallet Quartet, Dance Patterns on yhdysvaltalaisen jousikvartetti Kronos Quartetin, Mallet Quartetin ja Dance Patternsin albumi ja DVD, joka julkaistiin vuonna 2011 levymerkillä Nonesuch. DVD sisältää Mallet Quartetin esityksen.


title: Steve Reich: WTC 9/11, Mallet Quartet, Dance Patterns

text: Kaikki sävellykset Steve Reich.


title: HMS Stickleback

text: HMS Stickleback (viirinumero X51) oli Britannian kuninkaallisen laivaston Stickleback-luokan minisukellusvene.


title: HMS Stickleback

text: Alus tilattiin syyskuussa 1951 Vickers Armstrongilta Barrow-in-Furnessista. Valmistus eteni hitaasti, ja alus laskettiin vesille vasta 1. lokakuuta 1954 nimellä "X51." Alus nimettiin joulukuussa 1954 "HMS Sticklebackiksi".


title: HMS Stickleback

text: Alus myytiin vuonna 1958 Ruotsin merivoimille, joka vastaanotti 15. heinäkuuta aluksen. Alus nimettiin "HMS Spiggeniksi," ja sitä käytettiin ensisijaisesti hyökkäyssukeltajien kouluttamiseen. Alus poistettiin alusluettelosta 27. tammikuuta 1970, ja se palautettiin vuonna 1977 Britteinsaarille, missä se kunnostettiin Gosportissa Submarine Museumissa.


title: Neptun-luokka

text: Neptun-luokka oli Ruotsin merivoimien kolmen vuonna 1943 valmistetun sukellusveneen muodostama alusluokka.


title: Trifluorimetaanisulfonihappoanhydridi

text: Trifluorimetaanisulfonihappoanhydridi (CSOF) on orgaaninen yhdiste ja trifluorimetaanisulfonihapon anhydridi. Yhdistettä käytetään orgaanisissa synteeseissä.


title: Trifluorimetaanisulfonihappoanhydridi

text: Huoneenlämpötilassa trifluorimetaanisulfonihappoanhydridi on väritöntä ja voimakkaasti syövyttävää nestettä. Yhdiste ei liukene veteen, mutta reagoi hitaasti vedessä hydrolysoituen trifluorimetaanisulfonihapoksi. Se reagoi helposti polaaristen yhdisteiden kanssa, esimerkiksi alkoholien kanssa muodostuu triflaattiestereitä ja ammoniakin kanssa muodostuu trifluorimetaanisulfonamidia. Tetrahydrofuraani polymeroituu trifluorimetaanisulfonihappoanhydridin vaikutuksesta.


title: Trifluorimetaanisulfonihappoanhydridi

text: Trifluorimetaanisulfonihappoanhydridiä valmistetaan kuumentamalla trifluorimetaanisulfonihappoa tai sen monohydraattia fosforipentoksidin tai fosforipentasulfidin läsnä ollessa.


title: Trifluorimetaanisulfonihappoanhydridi

text: Trifluorimetaanisulfonihappoanhydridiä käytetään trifluorimetaanisulfonyyliryhmän sisältävien yhdisteiden kuten triflaattiestereiden ja -amidien valmistamiseen. Lisäksi se katalysoi esteröinti- ja Friedel–Crafts-asylointireaktioita katalysoimalla asyliumionin muodostumista haposta. Se katalysoi myös Pummerer-toisiintumisia, aktivoi amidien pelkistymistä amiineiksi, toimii dehydraavana reagenssina ja sitä käytetään myös hiilihydraattikemiassa sokerijohdannaisten syntetisointiin.


title: K.C. Salainen agentti

text: K.C. Salainen agentti ("K.C. Undercover") on yhdysvaltalainen nuorten tilannekomediasarja, jonka pääosassa on Zendaya Coleman. Sarja alkoi Disney Channel -kaapelikanavalla 18. tammikuuta 2015. Suomessa Disney Channel aloitti sarjan esittämisen saman vuoden huhtikuussa.


title: K.C. Salainen agentti

text:
Zendaya näyttelee sarjassa 16-vuotiasta "K.C. Cooperia", joka saa tietää vanhempiensa olevan hallitukselle työskenteleviä vakoojia. He alkavat myös kouluttaa tyttärestään hallituksen salaista agenttia, joka hoitaa tehtäviä maansa pelastamiseksi. K.C. soluttautuu salaisia tehtäviään varten ja pysäyttää rikolliset, mutta joutuu tasapainottelemaan elämäänsä koulun, parhaan ystävän, sekä uuden huippusalaisen työn välillä.
Vuonna 2013 esituotantovaiheessa sarjan nimenä oli ""Super Awesome Katy"". Toukokuussa 2014 Disney Channel tilasi sarjan ensimmäisen kauden ja samalla ilmoitti sen uudeksi nimeksi "K.C. Undercover". 27 jakson pituinen ensimmäinen kausi julkaistiin Disney Channel -kaapelikanavalla 18. tammikuuta 2015.


title: K.C. Salainen agentti

text: Toukokuussa 2015 Disney Channel ilmoitti tilanneensa sarjaan toisen tuotantokauden, jonka esittäminen alkoi 1. maaliskuuta 2016.


title: K.C. Salainen agentti

text: People-lehti uutisoi elokuussa 2016, että kolmas kausi on jo tilattu.


title: Funktio (sisustusliike)

text: Funktio oli Helsingissä vuosina 1968–2011 toiminut sisustusliike, joka oli erikoistunut italialaisten designhuonekalujen, -valaisinten ja pientavaroiden maahantuontiin ja vähittäismyyntiin. Suurimmillaan Funktiolla oli kaksi myymälää, Vanhan kirkon puiston laidalla Lönnrotinkadulla sekä Fredrikinkadulla.


title: Funktio (sisustusliike)

text: Funktion perusti sisustusarkkitehti ja toisen polven huonekalukauppias Alli Syvänoja (1929–2014), joka omisti 1960-luvulla kaksi huonekaluliikettä. Niistä toiseen, Fredrikinkadulla sijainneeseen, hän perusti 1968 modernia italialaismuotoilua esitelleen Funktio-osaston, joka eriytyi pian omaksi liikkeekseen.


title: Funktio (sisustusliike)

text: Funktion valikoimiin kuului muun muassa Alessin pientavaroita, Artemiden valaisimia sekä B&B Italian ja Cassinan huonekaluja. 1980-luvun loppupuolella Funktiossa järjestettiin muun muassa värikästä postmodernismia edustaneen Memphis-ryhmän ja valaisinsuunnittelija Ingo Maurerin näyttelyt. Funktion asiakaskuntaa olivat varakkaat yksityisasiakkaat, arkkitehdit, yritysten pääkonttorit ja mainostoimistot.


title: Funktio (sisustusliike)

text: Suomen 1990-luvun alun laman alkuhetkillä 1991 Alli Syvänoja myi Funktion Anita ja Mikael Ruolalle, jotka jatkoivat toimintaa vuoteen 2011 saakka.


title: Music of Vladimir Martynov

text: Music of Vladimir Martynov on yhdysvaltalaisen jousikvartetti Kronos Quartetin albumi, joka julkaistiin vuonna 2012 levymerkillä Nonesuch. Levyllä kuullaan yhdysvaltalaisen Vladimir Martynovin teoksia.


title: Music of Vladimir Martynov

text: Kaikki sävellykset Vladimir Martynov.


title: Stefano Sturaro

text: Stefano Sturaro (s. 9. maaliskuuta 1993 Sanremo) on italialainen jalkapalloilija, joka edustaa Serie A:ssa pelaavaa Juventusta. Pelipaikaltaan oikeajalkainen Sturaro on keskikenttäpelaaja.


title: Stefano Sturaro

text: Sturaron kasvattajaseura on Genoa CFC, jonka paidassa Serie A:ssa hän debytoi elokuussa 2013 Internazionalea vastaan. Kaudella 2012-2013 hän kävi lainalla Serie B:n Modena FC:ssä, jossa hän pelasi kahdeksan ottelua. Genoassa Sturarolle kertyi otteluita 16.


title: Stefano Sturaro

text: Heinäkuussa 2014 Sturaro siirtyi Serie A:n hallitsevan mestarin, Juventuksen riveihin. Seuraavana päivänä hän kuitenkin palasi takaisin vanhaan seuraansa Genoaan lainasopimuksella, joka päättyi helmikuussa 2015 ja Sturaro palasi Juventukseen. Hän debytoi seuran paidassa seuraavassa kuussa US Palermoa vastaan. Huhtikuussa 2015 Sturaro teki Mestareiden liiga -debyyttinsä tulemalla vaihdosta kentälle puolivälierien ensimmäisessä osaottelussa AS Monacoa vastaan. Välierien ensimmäisessä osaottelussa toukokuussa Real Madridia vastaan Sturaro oli avauksessa. Ensimmäisen maalinsa Serie A:ssa Sturaro teki niin ikään toukokuussa SSC Napolia ja juhli kauden 2014-2015 jälkeen Serie A:n mestaruutta.


title: Stefano Sturaro

text: Sturaro on pelannut Italian alle 21-vuotiaiden maajoukkueessa vuodesta 2014 alkaen. Otteluita on kertynyt viisi ja maaleja yksi. Aiemmin hän on edustanut alle 18- ja alle 19-vuotiaita. Sturaro kuuluu Italian joukkueeseen alle 21-vuotiaiden EM-kilpailuissa 2015.


title: Espanja–Suomi-jalkapallomaaottelu 2013

text: Suomen jalkapallomaajoukkue ja Espanjan jalkapallomaajoukkue kohtasivat karsintaottelussa vuoden 2014 MM-kilpailuihin kahdesti. Ensimmäinen ottelu käytiin Gijónissa, El Molinón-stadionilla 22. maaliskuuta 2013. Ottelua oli saapunut katsomaan paikan päälle 27 637 katsojaa. Ottelu päättyi yllättäen tasan 1-1.


title: Espanja–Suomi-jalkapallomaaottelu 2013

text: Espanjan joukkue oli FIFA-rankingin ykkösenä ennen ottelua, kun taas Suomi oli vasta sijalla 87. Espanjaa pidettiin siis ennen ottelua selvänä ennakkosuosikkina. Ottelu pelattiin Gijónissa, Espanjassa, pelipaikkana oli Sporting Gijónin kotistadion El Molinón. Ottelun tuomitsi romanialainen Ovidiu Hațegan. Espanjan valmentajana toimi Vicente del Bosque ja Suomen valmentajana Mixu Paatelainen.


title: Espanja–Suomi-jalkapallomaaottelu 2013

text: Ottelu oli ensimmäisen puoliajan jälkeen tilanteessa 0-0. Ensimmäisellä puoliajalla parhaimmat paikat osuivat Espanjalle. Kun toista puoliaikaa oli pelattu neljä minuuttia, Sergio Ramos puski David Silvan antaman kulmapotkun maaliin. Suomi tuli tasoihin reilut kymmenen minuuttia ennen peliajan päättymistä. Alexander Ring syötti keskelle Teemu Pukille, joka iski pallon lähietäisyydeltä ohi Victor Valdesin. Ottelu päättyi 1-1, vaikka pallonhallinta oli Espanjalle 67-33 ja laukaukset maalia kohti 6-1.


title: Espanja–Suomi-jalkapallomaaottelu 2013

text: Suomen yllättävää tasapeliä alettiin kutsua ottelun jälkeen "Gijónin ihmeeksi". Idols-finalisti Ali Elkharam teki ottelusta samannimisen laulun. Teemu Pukin tasoitusmaali palkittiin vuoden 2014 Suomen urheilugaalassa vuoden sykähdyttävimpänä urheiluhetkenä.


title: Suomi-sarjan kausi 2015–2016

text: Kausi 2015–2016 on jääkiekon Suomi-sarjan 17. kausi. Kaudella pelaa 15 joukkuetta. Uusia joukkueita ovat II-divisioonasta nousseet AIK, D-Kiekko, Karhu HT, Kiekkokopla ja VG-62. Edelliskauden joukkueista HC Satakunta luopui sarjapaikastaan ja Red Ducks putosi karsinnoissa. Myös HC Vantaan (aikaisemmin K-Vantaa Itä) oli tarkoitus pelata Suomi-sarjassa, mutta se luopui paikastaan ja jatkaa II-divisioonassa.


title: Suomi-sarjan kausi 2015–2016

text: Runkosarjassa pelattiin 15 joukkueen kaksinkertainen sarja. Lisäksi pelattiin kolmessa neljän joukkueen lohkossa kaksinkertaiset välisarjat ja yhdessä kolmen joukkueen lohkossa kolminkertainen välisarja.


title: Suomi-sarjan kausi 2015–2016

text: Välisarjat:


title: Suomi-sarjan kausi 2015–2016

text: Tämän lisäksi kolmen joukkueen välisarjalohkossa pelattiin ylimääräinen kierros ja muut joukkueet pelasivat kaksi ottelua seuraavin parein:


title: Suomi-sarjan kausi 2015–2016

text: Kokonaisottelumääräksi tuli 36 ottelua.


title: Suomi-sarjan kausi 2015–2016

text: PYRYltä ja Kiekkokoplalta vähennetty 3 pistettä.


title: Suomi-sarjan kausi 2015–2016

text:
Vähintään 1/3 otteluista
Suomi-sarjan pudotuspeleihin pääsi kahdeksan joukkuetta. Puolivälierät ja välierät pelattiin paras kolmesta -järjestelmällä, kotietu oli runkosarjassa paremmin sijoittuneella. Loppuottelu ja pronssiottelu pelattiin yksiosaisena. Loppuottelun voittaja nousi suoraan Mestikseen ja häviäjä kohtasi karsinnoissa Mestiksen 12. sijoittuneen joukkueen. Pronssiottelun voittaja kohtasi Mestiksen 11. sijoittuneen.


title: Suomi-sarjan kausi 2015–2016

text: Mikäli Mikkelin Jukurit ei olisi noussut SM-liigaan, loppuottelun voittaja olisi kohdannut Mestiksen 12. sijoittuneen joukkueen ja häviäjä Mestiksen 11. sijoittuneen. Lisäksi pronssiottelua ei olisi pelattu.


title: Suomi-sarjan kausi 2015–2016

text:
Vähintään 1/3 otteluista
Sijoille 12-15 runkosarjassa sijoittuneet joukkueet pelasivat neljän joukkueen kaksinkertaisen alemman jatkosarjan, jonka kaksi viimeistä olisivat jatkaneet putoamiskarsintaan II-divisioonan joukkueita vastaan. Karsintojen toinen vaihe kuitenkin peruttiin, koska vain Riemu ja Titaanit olivat kiinnostuneita pelaamaan Suomi-sarjassa.


title: HMS Neptun (Np)

text: HMS Neptun (tunnus Np) oli Ruotsin laivaston Neptun-luokan sukellusvene.


title: HMS Neptun (Np)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1942. Alus laskettiin vesille saman vuoden lopulla 17. marraskuuta ja se liitettiin laivastoon 26. elokuuta 1943.


title: HMS Neptun (Np)

text: Alus modernisoitiin vuonna 1951 valmistamalla uusi torni sekä asentamalla snorkkeli. Lisäksi aluksen ilmatorjunta-aseet poistettiin. Alus poistettiin palveluksesta 1. huhtikuuta 1966.


title: HMS Najad (Nj)

text: HMS Najad (tunnus Nj) oli Ruotsin laivaston Neptun-luokan sukellusvene.


title: HMS Najad (Nj)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1942. Alus laskettiin vesille saman vuoden lopulla 26. syyskuuta ja se liitettiin laivastoon 15. heinäkuuta 1943.


title: HMS Najad (Nj)

text: Alus modernisoitiin 1951 valmistamalla uusi torni sekä asentamalla snorkkeli. Lisäksi aluksen ilmatorjunta-aseet poistettiin. Alus poistettiin palveluksesta 1. huhtikuuta 1966.


title: HMS Näcken (Nä)

text: HMS Näcken (tunnus Nä) oli Ruotsin laivaston Neptun-luokan sukellusvene.


title: HMS Näcken (Nä)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1942. Alus laskettiin vesille saman vuoden lopulla 26. syyskuuta ja se liitettiin laivastoon 12. kesäkuuta 1943.


title: HMS Näcken (Nä)


title: Valkkisjärvi (Laitilan Leinmäki)

text: Valkkisjärvi on Varsinais-Suomessa Laitilan Leinmäellä oleva järvi, joka kuuluu Sirppujoen vesistön Pahkajärvenojan valuma-alueeseen.


title: Valkkisjärvi (Laitilan Leinmäki)

text: Laitilassa on toinenkin Valkkisjärvi.


title: Valkkisjärvi (Laitilan Leinmäki)

text: Järven pinta-ala on 12 hehtaaria ja se on 600 metriä pitkä ja 300 metriä leveä. Siihen laskee vieresten soiden ojia, joista yksi tuo Lapsjärven vesiä. Järven luusua sijaitsee järven pohjoisrannalla, josta saa alkuunsa 1,3 kilometriä pitkä laskuoja Pahkajärveen.


title: Valkkisjärvi (Laitilan Leinmäki)

text: Järvellä on 1,7 kilometriä rantaviivaa ja sen ranta on pääosin kallio- ja moreenipohjaista metsämaastoa, joka on paikoin soistunutta. Rannat ovat avosuota ja niille on rakennettu kaksi loma-asuntoa, joille johtaa tiet Laitilasta. Luusuan lähellä sijaitsee pieni saari.


title: Valkkisjärvi (Laitilan Leinmäki)

text: Järvi on säilynyt lähes luonnontilaisena.


title: Pahkajärvi (Laitila)

text: Pahkajärvi on Varsinais-Suomessa Laitilan Leinmäellä oleva järvi, joka kuuluu Sirppujoen vesistön Pahkajärvenojan valuma-alueeseen.


title: Pahkajärvi (Laitila)

text: Järven pinta-ala on 24 hehtaaria ja se on 900 metriä pitkä ja 300 metriä leveä. Siihen laskee kahdeksan suo- tai metsäojaa, joista yksi tuo Valkkisjärven ja Lampsjärven vedet. Järven luusua sijaitsee järven pohjoisrannalla, josta saa alkuunsa 3,8 kilometriä pitkä Pahkajärvenoja, joka yhtyy Malvanjokeen.


title: Pahkajärvi (Laitila)

text: Järvellä on 2,2 kilometriä rantaviivaa ja sen ranta on puoliksi suota ja puoliksi kallio- ja moreenipohjaista metsämaastoa. Itä- ja pohjoisrannoille on rakennettu loma-asuntoja, joille johtaa tiet Laitilasta.


title: HMS U1

text: HMS U1 oli Ruotsin laivaston U1-luokan rannikkosukellusvene (.


title: HMS U1

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1940. Alus laskettiin vesille 14. kesäkuuta 1941 ja se liitettiin laivastoon 27. toukokuuta 1942.


title: HMS U1

text: Alus poistettiin palveluksesta 1. heinäkuuta 1960, jolloin se siirrettiin koealukseksi. Alus myytiin 1969 Karlskronaan romutettavaksi.


title: Ilona Jokinen

text: Ilona Jokinen (s. 1981 Lahti) on suomalainen sopraano oopperalaulaja. Suoritettuaan alemman korkeakoulututkinnon laulussa Helsingin ammattikorkeakoulu Stadiassa hän haki Sibelius-Akatemiaan opiskelemaan oopperaa ja liediä ja valmistui vuonna 2009. Vuonna 2006 Jokinen esiintyi Savonlinnan oopperajuhlissa ja syksyllä 2007 Suomen kansallisoopperassa.


title: Ilona Jokinen

text: Jokinen sai yhdessä Asta Lötjösen kanssa jaetun Eero Rantalan rahaston toisen palkinnon Erkki Melartin -kamarimusiikkikilpailuiden lied-duo-sarjassa vuonna 2004.


title: Lampsjärvi

text: Lampsjärvi eli Lamssinjärvi on Varsinais-Suomessa Laitilan Leinmäellä oleva järvi, joka kuuluu Sirppujoen vesistön Pahkajärvenojan valuma-alueeseen.


title: Lampsjärvi

text: Järven pinta-ala on 19 hehtaaria ja se on 750 metriä pitkä ja 300 metriä leveä. Siihen laskee kolme suo-ojaa. Järven luusua sijaitsee järven länsirannalla, josta saa alkuunsa 1,3 kilometriä pitkä laskuoja Valkkisjärveen.


title: Lampsjärvi

text: Järvellä on on 2,0 kilometriä rantaviivaa ja sen ranta on pääosin suota, mutta itärantaan rajautuu kallio- ja moreenipohjainen metsämaasto. Pohjoisessa sijaitsee Oromaansuo, joka on Iso-Hölön länsiosaa. Kaakoiskulmauksessa sijaitsee ainoa loma-asunto, jonne johtaa tiet Laitilasta.


title: Connor Hellebuyck

text: Connor Hellebuyck (s. 19. toukokuuta 1993 Commerce, Michigan) on yhdysvaltalainen jääkiekkomaalivahti, joka pelaa NHL-seura Winnipeg Jetsissä. 193 senttimetriä pitkän ja 91 kilogrammaa painavan Hellebuyckin hanskakäsi on vasen.


title: Connor Hellebuyck

text: Hellebuyck on Winnipeg Jetsin viidennen kierroksen 130. varaus vuoden 2012 varaustilaisuudesta. Huhtikuussa 2014 hän teki kaksisuuntaisen sopimuksen Jetsin kanssa. Hän pelasi koko kauden 2014-2015 Jetsin farmijoukkueessa, St. John’s IceCapsissa, AHL:ssä. Otteluita kertyi 58.


title: Connor Hellebuyck

text: Hellebuyck debytoi Yhdysvaltain jääkiekkomaajoukkueessa vuonna 2014. Samana vuonna hän kuului maan MM-kokoonpanoon, muttei pelannut yhtään ottelua. Hellebuyck kuului Yhdysvaltain joukkueeseen myös vuoden 2015 MM-kilpailuissa, jossa hän torjui hyvillä peliesityksillään Yhdysvallat pronssille kahden vuoden tauon jälkeen.


title: Connor Hellebuyck

text: 2. maaliskuuta 2016, hänet valittiin ensimmäisten pelaajien joukossa edustamaan Pohjois-Amerikan alle 23-vuotiaiden yhdistelmäjoukkuetta vuoden 2016 maailmancupiin. Hellebuyck edusti Yhdysvaltoja myös jääkiekon MM-kilpailuissa vuonna 2017.


title: Kuusankosken suuralue

text: Kuusankosken suuralue on suuralue Kouvolan kaupungissa. Se käsittää kokonaan vanhan Kuusankosken kaupungin alueet. Kuusankoskella oli vuonna 2015 hieman alle 19 000 asukasta, suurin osa asukkaista asuu Kouvolan keskustaajaman alueella.


title: Mike Reilly

text: Mike Reilly (s. 13. heinäkuuta 1993 Chanhassen, Minnesota) on yhdysvaltalainen jääkiekkoilija, joka edustaa Minnesota Wildin organisaatiota. Pelipaikaltaan vasemmalta laukova, 185 senttimetriä pitkä ja 83 kilogrammaa painava Reilly on puolustaja.


title: Mike Reilly

text: Reilly on Columbus Blue Jacketsin neljännen kierroksen 98. varaus . Hän ei ole kuitenkaan pelannut vielä NHL:ssä tai Blue Jacketsin farmiseurassa Springfield Falconsissa. Kaudesta 2012–2013 lähtien Reilly on pelannut Minnesotan yliopiston Golden Gophers -joukkueessa.


title: Mike Reilly

text: Reilly voitti Yhdysvaltain alle 20-vuotiaiden maajoukkueen kanssa MM-kultaa vuonna 2013 Ufasta. Reilly teki turnauksessa tehot 1+2. Yhdysvaltain jääkiekkomaajoukkueessa hän on pelannut vuodesta 2015 lähtien ja kuului joukkueeseen myös vuoden 2015 MM-kilpailuissa, joista Yhdysvallat saavutti pronssia.


title: Mike Reilly

text: Montréal Canadiens varasi vuonna 1977 Reillyn isän Michael J. Reillyn kahdeksannella varauskierroksella NHL:ään, mutta hän ei pelannut siellä yhtään ottelua.


title: Rodman

text: Rodman on pääosin englanninkielisissä maissa käytössä oleva sukunimi. Joissain maissa Rodman voi olla myös miehen etunimi.


title: Malijärvi

text: Malijärvi on Varsinais-Suomessa Laitilan Kivijärvellä oleva järvi, joka kuuluu Sirppujoen vesistöön. Järven vedenpintaa on laskettu useaan otteeseen.


title: Malijärvi

text: Järven pinta-ala on 9,6 hehtaaria ja se on 550 metriä pitkä ja 300 metriä leveä. Siihen laskee useita pelto-ojia ja metsäojia ja etelän suunnalta myös suo-ojia. Järven luusua sijaitsee järven etelärannalla, josta saa alkuunsa 1,6 kilometriä pitkä suo-oja, joka yhdessä Kivijärven laskuojan kanssa muodostavat Malvonjoen pisimmän latvahaaran.


title: Malijärvi

text: Järvellä on on 1,6 kilometriä rantaviivaa ja sen ranta on pääosin avosuota, vaikka itärantaan rajautuu kallio- ja moreenipohjainen metsämaasto. Rannoille on Isolevonmäelle ja Viluniemeen rakennettu loma-asuntoja, joille johtaa tiet kantatieltä 43. Euran ja Laitilan välinen raja kulkee rannan myötäisenä järven itäpuolella. Raja on samalla Satakunnan ja Varsinaissuomen välinen raja.


title: Malijärvi

text: Vuoden 1855–1856 Kalmbergin kartastossa järven nimeksi on kirjoitettu "Mallijärvi". Kartassa on kuvattu tilanne ennen järvenlaskua tai tilanne ensimmäisen järvenlaskun jäljiltä. Järvi oli tuolloin noin 2,5 kilometriä pitkä ja 800 metriä leveä. Järvellä oli pitkä selkä, joka alkoi nykyiseltä Isoperältä ja jatkui lähes Kivijärven laskuojalle saakka. Järven keskivaiheilta työntyi kaakkoon yli 700 metriä pitkä suora lahti, jota kutsutaan nykyään Vähäperäksi. Järvi vaikutti tuolloin olevan asumaton.


title: Malijärvi

text: Etelässä sijainneen Pitkäjärven järvenlaskulle haettiin lupa vuonna 1807 ja se toteutettiin vuonna 1816. Kivijärven ja Malijärven hanke toteutettiin samaan aikaan, mutta ennen vuotta 1819. Järvien toinen järvenlasku oli osa riitaisaa hanketta. Vuonna 1838 päättivät eräät Kivijärven kyläläiset, joka kuului tuolloin Hinnerjokeen, laskea uuden kerran Kivijärven, Malijärven ja Pitkäjärven vedenpintaa yhteistoimin Laitilan Suontaustan ja Leinmäen kyläläisten kanssa. Muodostettiin järvenlaskuyhtiö, jonka puitteissa räjäytettiin kalliota rikki 120 kyynärän matkalta. Järvien vesi ei kuitenkaan laskenut toivotulla tavalla.


title: Malijärvi

text: Tästä huolimatta vuonna 1841 torppari Daniel Johansson Laitilasta (nykyään Hinnerjoelta) peräsi lääninkonttorilta oikeutta saada järvenlaskun vesijättömaita itselleen. Toisen vesijättömaan riita-asian laittoi viereille talollinen Fredrik Lambo ja kumppanit vuonna 1849. Koska kaikki Kivijärven kyläläiset eivät olleet vuonna 1838 osallistuneet sopimukseen, syntyi vesijättömaista yleisempikin riita. Sitä puitiin käräjillä vuonna 1856, kun uutta järvenlaskulupaa anottiin. Päätökseksi tuli se, että laitilalaiset suljettiin pois yhtiöstä ja kaikki kivijärveläiset otettiin siihen mukaan.


title: Malijärvi

text: Kyläläisten taloilla oli yhtäsuuret osuudet kuluihin ja tuloihin. Vesijätön maita käytettiin heinän kasvattamiseen. Niitetyt heinät ja vesiheinät huutokaupattiin karjankasvattajille. Vuonna 1922 haki A.K. Lunden lupaa vesijättömaan kuivattamiseen, mikä myönnettiin seuraavana vuonna. Suuren järven kuivattaminen on edelleen kesken.


title: Malijärvi

text: Malijärven vesijättöalue ja itse järvi muodostavat luonnonsuojelualueen (LVO020057), joka kokonaisala on 103,37 hehtaaria ja vesiala 9,34 hehtaaria.


title: Itä-Timorin presidentinvaalit 2002

text: Itä-Timorin presidentinvaalit 2002 pidettiin 14. huhtikuuta 2002. Ne olivat ensimmäiset presidentinvaalit Itä-Timorissa.


title: Itä-Timorin presidentinvaalit 2002

text: Lähde:


title: Ilnur Zakarin

text: Ilnur Zakarin (s. 15. syyskuuta 1989 Naberežnyje Tšelny, Tatarstan) on venäläinen maantiepyöräilijä.


title: Ilnur Zakarin

text: Zakarin voitti aika-ajon junioreiden Euroopan-mestaruuden 2007. Hän sai kahden vuoden kilpailukiellon jäätyään kiinni anabolisen steroidin methandienonen käytöstä heinäkuussa 2009.


title: Ilnur Zakarin

text: Zakarin aloitti ammattilaisuransa Rusvelo-tallissa 2013. Hän voitti tuona vuonna aika-ajon Venäjän-mestaruuden. Hän siirtyi Katjuša-joukkueeseen 2015. Hän voitti Tour de Romandien 2015 kukistettuaan Simon Špilakin 17 sekunnilla. Hän voitti saman vuoden Italian ympäriajossa 11. etapin 53 sekunnin erolla Carlos Betancuriin. Ranskan ympäriajossa 2016 hän voitti Finhaut-Emossoniin päättyneen 17. etapin 55 sekunnin erolla Jarlinson Pantanoon. Hän voitti aika-ajon Venäjän-mestaruuden 2017.


title: Ilnur Zakarin

text: Lähteet: Cycling Archives, Pro Cycling Stats


title: Arctic Circle Stars

text: Arctic Circle Stars eli ACS oli amerikkalaisen jalkapallon joukkue Rovaniemeltä. Joukkue oli toiminnassa vuosina 1990–2006, jolloin se oli maailman pohjoisin amerikkalaisen jalkapallon joukkue. Seura nousi Vaahteraliigaan voitettuaan I-divisioonan mestaruuden vuonna 1995. ACS pelasi liigassa vuosina 1996–2000. Parhaimmillaan ACS voitti kaksi SM-pronssia.


title: Harri Nykänen (jalkapalloilija)

text: Harri Nykänen (s. 4. helmikuuta 1994 Tornio) on suomalainen jalkapalloilija, joka edustaa kaudella 2015 Veikkausliigassa pelaavaa Rovaniemen Palloseuraa. Hän on pelipaikaltaan maalivahti.


title: Harri Nykänen (jalkapalloilija)

text: Nykänen pelasi vuosina 2011–2013 TP-47:ssä Kakkosta yhteensä 13 ottelua. Kaudeksi 2014 hän siirtyi Veikkausliigassa pelaavaan RoPS:aan, muttei päässyt ensimmäisen kautensa aikana kertaakaan kentälle. Ensiesiintymisensä Veikkausliigassa Nykänen teki 12. huhtikuuta 2015, kun RoPS hävisi HJK:lle kotonaan 1–3.


title: Lauri Arajuuri

text: Lauri Arajuuri (24. syyskuuta 1907 – 12. syyskuuta 1978) oli suomalainen näyttelijä. Arajuuri esiintyi elokuvissa "Aika hyvä ihmiseksi" ja "Siunattu hulluus" vuosina 1975–1977.


title: Kivijärvi (järvi Laitilassa)

text: Kivijärvi on Varsinais-Suomessa Laitilan Kivijärvellä oleva järvi, joka kuuluu Sirppujoen vesistöön.


title: Kivijärvi (järvi Laitilassa)

text: Järven pinta-ala on 62 hehtaaria ja se on 1,5 kilometriä pitkä ja 800 metriä leveä. Siihen laskee seitsemän pelto- tai metsäojaa. Järven luusua sijaitsee järven pohjoisrannalla, josta saa alkuunsa 1,2 kilometriä pitkä laskuoja, joka yhdessä Malijärven laskuoan kanssa aloittavat Pitkäojana ja jatkavat Malvonjokena.


title: Kivijärvi (järvi Laitilassa)

text: Järvellä on on 3,8 kilometriä rantaviivaa ja sen ranta on pääosin avosuota, joka rajoittuu peltomaahan tai joskus kallio- ja moreenipohjaiseen metsämaastoon. Rannoille on rakennettu 13 loma-asuntoa, joille johtaa tiet kantatieltä 43.


title: Kivijärvi (järvi Laitilassa)

text: Järven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen litorinamerestä. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 3060–2940 eaa. ja täysin makeavetiseksi järvi oli muuttunut kairauksien perusteella 2770–2680 eaa. Sitä välivaihetta, jolloin järvessä on laimeaa murtovettä, kutsutaan kluuvifladaksi. Järvialtaan kynnys, joka erotti lopulta järven merestä, sijaitsi 35,6 metriä nykyisen merenpinnan yläpuolella.


title: Kivijärvi (järvi Laitilassa)

text: Viereisen Pitkäjärven järvenlaskulle haettiin lupa vuonna 1807 ja se toteutettiin vuonna 1816. Kivijärven ja Malijärven hanke toteutettiin mahdollisesti samaan aikaan, mutta kuitenkin ennen vuotta 1819. Järvien toinen järvenlasku oli osa riitaisaa hanketta. Vuonna 1838 päättivät eräät Kivijärven kyläläiset, silloin kylä kuului tuolloin Hinnerjokeen, laskea uuden kerran Kivijärven, Malijärven ja Pitkäjärven vedenpintaa yhteistoimin Laitilan Suontaustan ja Leinmäen kyläläisten kanssa. Muodostettiin järvenlaskuyhtiö, jonka puitteissa räjäytettiin kalliota rikki 120 kyynärän matkalta. Järvien vesi ei kuitenkaan laskenut toivotulla tavalla.


title: Kivijärvi (järvi Laitilassa)

text: Koska kaikki Kivijärven kyläläiset eivät olleet vuonna 1838 osallistuneet sopimukseen, syntyi vesijättömaista yleisempikin riita. Sitä puitiin käräjillä vuonna 1856, kun uutta järvenlaskulupaa anottiin. Päätökseksi tuli se, että laitilalaiset suljettiin pois yhtiöstä ja kaikki kivijärveläiset otettiin siihen mukaan.


title: Kivijärvi (järvi Laitilassa)

text: Vuoden 1855–1856 Kalmbergin kartastossa järven muoto on erilainen verrattuna nykyiseen rantaviivaan. Järven pohjoisosa oli leveämpi ja sen lahdelma työntyi itään Lehtosenlahden perälle vähintään avosuon yli. Järven leveys oli yli 100 metriä leveämpi. Luusua sijaitsi pohjoisempana ja eteläpää etelämpänä. Syvemmältä paljastuneet vesijättömaat ovat nykyään avosuota ja rannat ovat kasvaneet hieman umpeen.


title: Kivijärvi (järvi Laitilassa)

text: Kivijärviläisten taloilla oli yhtäsuuret osuudet kuluihin ja tuloihin. Vesijätön maita käytettiin heinän kasvattamiseen. Niitetyt heinät ja vesiheinät huutokaupattiin karjankasvattajille.


title: Kivijärvi (järvi Laitilassa)

text: Etelästä järveen laskevassa Kuljunsuonojassa sijaitsi Saanjärvi, joka on laskettu ja kuivatettu suoksi.


title: HMS U2

text: HMS U2 oli Ruotsin laivaston U1-luokan rannikkosukellusvene (.


title: HMS U2

text: Alus tilattiin Karlskronan laivastontelakalta ja sen köli laskettiin 1940. Alus laskettiin vesille 16. toukokuuta 1942 ja se liitettiin laivastoon 15. maaliskuuta 1943.


title: HMS U2

text: Alus poistettiin palveluksesta 1. joulukuuta 1961 ja se myytiin romutettavaksi 1965.


title: Loris Benito

text: Loris Benito Souto (s. 7. tammikuuta 1992 Aarau) on sveitsiläinen jalkapalloilija, pelipaikaltaan vasen laitapuolustaja. Hän edustaa kaudella 2014–2015 Portugalin pääsarjassa Primeira Ligassa pelaavaa Benficaa. Hänellä on myös Espanjan kansalaisuus.


title: Loris Benito

text: Benito edusti juniorina Aarauta, jonka edustusjoukkueeseen hän nousi kesällä 2009. Ensiesiintymisensä Sveitsin Superliigassa Benito teki 1. marraskuuta 2009, kun Aarau pelasi vieraissa 3–3-tasapelin Neuchâtel Xamaxia vastaan. Yhteensä hän pelasi putoamiseen päättyneen kauden aikana kahdeksan liigaottelua. Seuraavien puolentoista kauden ajan Benito lukeutui Aaraun runkopelaajiin sarjatasoa alempana Challenge Liigassa pelaten yhteensä 39 sarjaottelua. Kauden 2011–2012 talven siirtoikkunassa hän palasi Superliigaan siirtyessään Zürichiin. Ensimmäisen puolikkaan kautensa aikana Benito pelasi vain kaksi liigaottelua, mutta seuraavien kahden aikana hän oli osa vakioavausta ja pelasi 56 ottelua. Kaudella 2013–2014 hän oli voittamassa Sveitsin cupia.


title: Loris Benito

text: Heinäkuussa 2014 Benito siirtyi 2,5 miljoonan euron siirtosummalla Portugalin pääsarjassa Primeira Ligassa pelaavaan Benficaan, jossa voitti pian tämän jälkeen Supertaça Cândido de Oliveiran.


title: Loris Benito

text: Benito on edustanut Sveitsiä kaikissa nuorisomaajoukkueissa alle 18-vuotiaista alle 21-vuotiaisiin asti yhteensä 30 maaottelussa.


title: Loris Benito

text: Zürich:


title: Loris Benito

text: Benfica:


title: HMS U3

text: HMS U3 oli Ruotsin laivaston U1-luokan rannikkosukellusvene ().


title: HMS U3

text: Alus tilattiin Karlskronan laivastontelakalta ja sen köli laskettiin vuonna 1940. Alus laskettiin vesille 11. kesäkuuta 1942 ja se liitettiin laivastoon 1. marraskuuta 1943.


title: HMS U3

text: Alus poistettiin palveluksesta 1. marraskuuta 1964 ja se luovutettiin 1965 Malmön merimuseolle ().


title: HMS U4

text: HMS U4 oli Ruotsin laivaston U1-luokan rannikkosukellusvene ().


title: HMS U4

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1943. Alus laskettiin vesille 5. kesäkuuta 1943 ja se liitettiin laivastoon 29. huhtikuuta 1944.


title: HMS U4

text: Alus siirrettiin muutettavaksi sukellusveneidentorjuntaveneeksi Karlskronan laivastontelakalle, mistä se palasi palvelukseen 25. lokakuuta 1963 Abborren-luokan aluksena nimellä "HMS Forellen" (runkonumerolla Fo ja For). Alus poistettiin palveluksesta 1. heinäkuuta 1970 ja se romutettiin Ystadissa.


title: Night and Day (Joe Jacksonin albumi)

text: Night and Day on englantilaisen laulaja, lauluntekijä ja muusikko Joe Jacksonin studioalbumi vuodelta 1982. Albumi on kirjoitettu ja äänitetty New York Cityssä. Levyn julkaisi A&M Records ja jakeli CBS Records.


title: Night and Day (Joe Jacksonin albumi)

text: Tuottajina ja miksaajina ovat toimineet yhteistyössä David Kershenbaum ja Joe Jackson. Äänittäjä on Michael Ewasko apulaisenaan Ken Tracht.


title: Night and Day (Joe Jacksonin albumi)

text: LP-levyn hollantilaisessa painoksessa on avautuvat kannet. Sisäkannessa on kappaleiden sanat ja George Dubosen ottama valokuva nelihenkisestä yhtyeestä äänitysstudiossa.


title: Night and Day (Joe Jacksonin albumi)

text: Joe Jackson on säveltänyt ja sanoittanut kaikki kappaleet, paitsi "T.V. Age": säv. Joe Jackson ja Steve Tatler. Jackson on myös sovittanut ja soitintanut kappaleet.Jack Waldmania ja Ed Rynesdalia on kiitetty syntetisaattorien ohjelmoinnista.


title: Ingo Maurer

text: Ingo Maurer (s. 12. toukokuuta 1932 Reichenau) on saksalainen teollinen muotoilija, joka on erikoistunut kokeellisten valaisinten suunnitteluun.


title: Ingo Maurer

text: Maurer syntyi kalastajan poikana Etelä-Saksan Bodenjärvessä sijaitsevalla Reichenaun saarella. Hän toimi aluksi latojana Konstanzissa, ja kiinnostui sitä myötä graafisesta suunnittelusta, jota opiskeli Münchenissä 1954–1958. Vuosina 1960-1963 hän asui Yhdysvalloissa ja teki töitä graafisena suunnittelijana, kunnes perusti oman "Design M" -yrityksen ja alkoi suunnitella valaisimia. Yksi ensimmäisistä, tyyliteltyä hehkulamppua muistuttava "Bulb"-pöytävalaisin (1966), hyväksyttiin Museum of Modern Artin kokoelmiin New Yorkiin.


title: Ingo Maurer

text: Halogeenilamppujen yleistyessä 1980-luvulla Maurer kehitti minimalistisen, matalajännitevalaisimen "Ya Ya Ho", joka koostuu kahdesta huoneen seinästä seinään viritetystä paljaasta sähköjohtimesta ja niistä riippuvista, vapaasti siirreltävistä ja suunnattavista halogeenivalaisimista. Tämä maailman ensimmäinen ”vaijerihalogeeni” sai lukemattomia jäljitelmiä.


title: Ingo Maurer

text: Muita Maurerin tunnettuja valaisimia ovat rikkoutuvien astioiden räjähdystä muistuttava "Porca Miseria", siivekäs hehkulamppu "Lucellino" ja paperisista muistilapuista varjostimensa muodostava "Zettel’z".


title: Ingo Maurer

text: Vuonna 1989 Ingo Maurer esitteli Cartier-säätiön näyttelyssä Pariisin lähellä ensi kertaa ei-kaupallisia valaisinteoksiaan. Tätä seurasi samanlaisia näyttelyitä Münchenissä 1992, Amsterdamin Stedelijk-museossa 1993. Vuonna 2002 Vitra-yhtiön designmuseo organisoi Maurerin tuotannosta kiertonäyttelyn, joka oli esillä Euroopan lisäksi Japanissa. Vuonna 2007 Cooper Hewitt -museo teki Maurer-näyttelyn New Yorkiin, jonne Maurer oli avannut oman näyttelytilan 1999. Vuonna 2009 hän perusti suuremman näyttelytilan kotikaupunkiinsa Müncheniin.


title: Pitkäjärvi (Laitila)

text: Pitkäjärvi on kuivatettu järvi Varsinais-Suomessa Laitilan Kivijärven kylässä. Entinen järvi kuului Sirppujoen vesistön yläosan alueeseen. Järvi laskettiin 1800-luvulla ja nykyään se on joenrantasuota. Järvien paikalla lukee nykykartoissa edelleen Pitkäjärvi.


title: Pitkäjärvi (Laitila)

text: Vuoden 1855−1856 Kalmbergin kartastossa järven nimeksi on kirjoitettu "Kakojärvi", mikä lienee virhe. Alueella on toinen järvi, jonka nimi on Kakojärvi. Kartassa on kuvattu tilanne ennen järvenlaskua tai tilanne ensimmäisen järvenlaskun jäljiltä. Järvi ulottui etelässä nykyisen Pitkäojan mutkaan saakka ja pohjoisessa lähes kylätielle asti. Se perusteella entisen järven pituudeksi voidaan antaa noin 2,2 kilometriä. Leveyttä on vaikea arvioida Kalmbergin kartasta.


title: Pitkäjärvi (Laitila)

text: Pitkäjärven laskemiseksi haettiin lupaa vuonna 1807 ja järven laskeminen toteutettiin vuonna 1816. Samassa yhteydessä laskettiin myös Malijärvi ja Kivijärvi, mikä tapahtui ennen vuotta 1819. Vuonna 1822 toimitettiin Pitkäjärven vesijättömailla pysyvä jako 13 osakkaan kesken siten, että kukin sai yhtä suuren osuuden. Toisilla järvillä vesijättö jäi yhteisomaisuudeksi.


title: Pitkäjärvi (Laitila)

text: Järvien toinen järvenlasku oli osa riitaisaa hanketta. Vuonna 1838 päättivät eräät Kivijärven kyläläiset, joka kuului tuolloin Hinnerjokeen, laskea uuden kerran Kivijärven, Malijärven ja Pitkäjärven vedenpintaa ja nyt yhteistoimin Laitilan Suontaustan ja Leinmäen kyläläisten kanssa. Muodostettiin järvenlaskuyhtiö, jonka puitteissa räjäytettiin kalliota rikki 120 kyynärän matkalta. Järvien vesi ei kuitenkaan laskenut toivotulla tavalla.


title: Pitkäjärvi (Laitila)

text: Vuonna 1841 torppari Daniel Johansson Laitilasta (nykyään Hinnerjoelta) peräsi oikeutta Pitkäjärvellä vesijättömaihin hakemuksessa, jonka hän jätti lääninkonttoriin. Samalla asialla hän oli myös Malijärven tapauksessa. Koska kaikki Kivijärven kyläläiset eivät olleet vuonna 1838 osallistuneet sopimukseen, syntyi vesijättömaista yleisempikin riita. Sitä puitiin käräjillä vuonna 1856, kun uutta järvenlaskulupaa anottiin. Päätökseksi tuli se, että laitilalaiset suljettiin pois yhtiöstä ja kaikki kivijärveläiset otettiin siihen mukaan.


title: Wear OS

text: Wear OS on Googlen luoma käyttöjärjestelmä älykelloille. Se julkistettiin Android Wear -nimellä 18. maaliskuuta 2014. Wear OS -kelloihin voi ladata ohjelmia Google Playsta. Canalysin raportin mukaan silloisia Android Wear -laitteita myytiin 2014 noin 720 000 kappaletta, mikä vastaa kuuttatoista prosenttia puettavien laitteiden vuoden kokonaismyyntimäärästä.


title: Wear OS

text: Wear OS -laitteet ovat yhteensopivia Android-laitteiden kanssa. Lisäksi on huhuttu, että Google on kehittämässä Wear OS:iin yhteensopivuutta iPhonejen kanssa. Wear OS -kellot yhdistetään puhelimeen Wi-Fi-verkolla tai Bluetoothilla.


title: Wear OS

text: Wear OS -kellot vastaanottavat ilmoituksia puhelimesta ja seuraavat käyttäjän aktiivisuutta. Kellossa on Google Now -palvelu, joka aktivoituu "Okay Google" -komennolla. Se osaa vastata käyttäjän kysymyksiin ja toimii kauko-ohjaimena muille laitteilla.


title: Wear OS

text: Helmikuussa 2017 julkaistavan Android Wear 2.0 -päivityksen myötä Android Wearia käyttävistä älykelloista tulee vähemmän älypuhelimista riippuvaisia. Päivityksen myötä älykelloihin tulee oma Google Play -sovelluskauppa, tuki Google Pay -maksuille ja Google Assistant.


title: Sirppujoen vesistön lasketut järvet

text: Sirppujoen vesistön lasketut järvet ovat Sirppujoen vesistössä sijaitsevia niitä järviä, joille on tehty pääasiassa viimeisen kahdensadan vuoden aikana järvenlasku. Laskettu järvi on sellainen, että sen vedenpinnan korkeutta on alennettu. Kuivatetun järven vesiallas on tyhjennetty kokonaan vedestä ja sen tilalla on yleensä kosteikko, suo, metsää tai peltoa.


title: Sirppujoen vesistön lasketut järvet

text: Laitilan, Pyhärannan ja Uudenkaupungin seudut ovat kumpuilevien kallioylänköjen välissä olevaa entistä savikkomaista merenpohjaa, joka on korkeussuhteiltaan hyvin matalaa ja tasaista. Siksi seudun järvet ovat olleet matalia ja soveltuivat hyvin järvenlaskun jälkeen heinämaiden ja myös paeltomaiden pohjaksi. Seudun tasaisuudesta seurasi myös se lisätyö, että yksittäisen järven laskemiseksi tuli laskea alempana olevia muita matalia järviä. Laitilassa ja Kalannissa se on pakottanut perkaamaan koko Sirppujoen alajuoksun uomaa. Näin yhden järven kuivatushankkeen käsittely on mahdotonta ilman muiden hankkeiden mainintaa.


title: Sirppujoen vesistön lasketut järvet

text: Kaikki tunnetut järvenlaskut eivät sisälly tähän esittelyyn, mutta useimmat niistä merkittävimmistä järvenlaskuista, jotka voidaan lähteiden perusteella vahvistaa. Yleensä ottaen järviin on kajottu harvemmin kuin soihin, joiden raivuusta ovat syntyneet suurin osa seudun pelloista. Näillä molemmilla toimilla on ollut suuri vaikutus Sirppujoen vesistöalueen maisemaan, ekologiaan ja sen vesistöjen toimintaan.


title: Sirppujoen vesistön lasketut järvet

text: Seuraavassa on luettelonomaisesti esitelty tunnettuja tapauksia Sirppujoen vesistöalueen lasketuista tai kuivatetuista järvistä. Esittely alkaa Sirppujoen suistosta ja seuraa jokivartta myöten yläjuoksun suuntaan. Pohjatietoina ovat Kansalaisen karttapaikka ja Oiva-tietokanta, joka on Ympäristöhallinnon eri hallintokuntien yhteispalvelu. Tässä on käytetty lähteinä vanhoja karttoja, joissa järven nimi voi olla eri kuin nykyään. Nämä nimet on esitetty lainausmerkeissä. Nykyisten nimien vieressä on viite kuivatetun järven paikan koordinaatteihin, joita klikkaamalla voi avata Karttapaikassa karttalehden kuivatetun järven kohdalta. Mikäli järvenlaskusta on kerrottu järven omilla sivuilla, ei tässä tekstissä esitetä sille lähteitä. Sivujokien yhtymäkohdat ja joen valuma-alueen pinta-ala on eräissä tapauksissa ilmoitettu sulkuissa.


title: Sirppujoen vesistön lasketut järvet

text: Sirppujoen uoma on synytynyt historiallisella ajalla ja sen vietto on ollut hyvin pieni. Sen vuoksi joen luontainen uoma oli leveä, vaikka siinä ei virrannutkaan paljon vettä. Joen uomaa on 1800-luvulta asti toistuvasti ruopattu ja perattu. Nykyinen uoma on siten eräänlainen kanava. Joen alajuoksu Sannaisista suistoon on ollut viimeksi perkauksen kohteena ja se on edelleen muuta jokea leveämpi osuus.


title: Sirppujoen vesistön lasketut järvet

text: Myllypuro (3 km, 30 km²) on Pitkäjärven−Lukujärven valuma-alueen laskuoja ja sen kautta laskee Sirppujokeen 14 järven vedet. Valuma-alueen tunnetut vesistöjärjesteyt alkavat vuonna 1787−1788, kun Lukujärven laskuojaan Taminanojaan rakennettiin pato. Padolla haluttiin nostaa Lukujärven vedenpintaa niin paljon, että vedet ylittäisivät idässä olevan kynnyksen ja alkaisivat virtaamaan Hankeranjärveen. Näin vedet yhtyisivät Sirppujoen keskivaiheelle ja hyödyntäisivät Männäisten ruukin toimintaa. Vedenpinta nousi tiettävästi 1,5 metriä ja Lukujärvi tulvi Särkijärveen ja Kaarnijärveen. Saattaa olla, että myös Lamminjärvi yhtyi tähän vesialtaaseen, joka laski itään Laustin Lamminjärven läpi. Pato revittiin vuonna 1817 eikä sitä rakennettu enää uudestaa. Ennen sitä Myllypuron yläpuoliset järvet Pitkäjärvi, Lamminjärvi ja Merilammi kuivuivat vedenpuutteesaan ja soistuivat. Kun pato revittiin, korjaantui vesitilanne, mutta järvet ovat vielä nykyään matalia ja heinittyneitä.


title: Sirppujoen vesistön lasketut järvet

text: Valuma-alueella on ollut enemmänkin järviä ja lampia, jotka on kuivatettu suoksi tai pelloksi. Lamminjärveen ja siitä Lukujärveen laskevien Kurijärven ja Omitunjärven vedenpintoja on laskettu peruskartan mukaan vuosien 1968 ja 1984 välisenä aikana. Järvien ympäristö on jo aiemmin raivattu peltomaaksi ja järvet ovat kasvaneet kokonaan umpeen.


title: Sirppujoen vesistön lasketut järvet

text: Vähä-Potkiosta laski oja Valijärven kautta Kaarnijärveen. Vuonna 1968 "Välijärvi" oli peruskartassa kosteikkoa, mutta se väritettiin vielä sinisellä värillä. Vuoden 1984 kartassa Vähä-Potkiosta oli kaivettu toinen laskuoja ohi "Välijärven" ja se oli merkitty ja väritetty suota merkitsevillä merkinnöillä. Samaan ojaan laskee Särkijärvi, jonka järvenlasku on valmistunut peruskartan mukaan vuoden 1984 jälkeen. Nämäkin järvet ovat nykyään täysin umpeen kasvaneita.


title: Sirppujoen vesistön lasketut järvet

text: Mustajärvi ja samaan laskuojaan yhtyvä Kullerjärvi ovat peruskarttojen mukaan laskettuja järviä. Sitä ovat myös asiakirjojen mukaan Kärkkistenjärvi, johon saatiin lupa järvenlaskuun saman aikaan kuin Kulijärvellä (alla).


title: Sirppujoen vesistön lasketut järvet

text: Niiniojan valuma-alueella (7 km, 26 km²) on pieni kuivatettu "Vähäjärvi" Korvenjärven pohjoispuolella. Se on nykyään metsäistä suota. Vastarannalle yhtyy omaa laskuojaa myöten Kulijärvi (4 km), jonka vedenpintaa laskettiin vuonna 1911. Hieman ylemmäksi laskee Rohijärven ja Koljolanjärven yhteinen laskuoja ja nämä järvet ovat molemmat laskettuja.


title: Sirppujoen vesistön lasketut järvet

text: Sirppujoen alaosan yläpää ja keskiosan alaosa säilytti leveytensä melko pitkään. Leveää uoman osaa on kirjallisuudessa kutsuttu Hallun altaaksi. Se alkoi Laitilan puolelta Härinänjoen yhtymäkohdassa ja loppui Hallun kylän vaiheilla. Joen perkaukset ja ruoppaukset ovat hävittäneet sen. Joen uomassa oli Hallun altaan yläpuolella Ruotjärvi, joka on hävitetty vaiheittain samalla tavalla. Kuuluisin kuivatettu järvi lienee Valkojärvi, joka oli Sirppujoen lähdejärvi. Valkojärveen laski koillisesta Malvonjoki.


title: Sirppujoen vesistön lasketut järvet

text: Lukkionjoella (16 km) on laskettu tai kuivatettu useita järviä. Lukkionjärvi ja Kotojärvi eli Mudaistenjärvi ovat kumpikin sijainneet Lukkionjoella ja ne laskettiin yhtä aikaa vuosina 1910 ja 1949. Lukkionjärvion vielä kosteikkona, kun Kotojärvi kuivatettiin kokonaan. Lähellä sijainnut Munnanjärvi on kuivatettu suoksi. Ahnusjärven itäpuolella on neljän lammen ketju, joka on melko uusi.


title: Sirppujoen vesistön lasketut järvet

text: Umpurinjärvi, joka laskee Umpurinojaa (17 km) myöten Sirppujokeen, on laskettu ainakin kerran vuonna 1837.


title: Sirppujoen vesistön lasketut järvet

text: Härinänojan (22 km, 55 km²) uoma virtasi aikoinaan pienen Kairitunjärven läpi. Härinänjoen perkauksissa järven vedenpinta laski ja se on nykyään kuivatettu puoliksi pelloksi ja puoliksi ojitetuksi suoksi. Ylempänä sijainnut Koukkelanjärvi on kuivatettu pelloksi 1900-luvulla. Sen viereinen Vähäjärvi laskettiin samoihin aikoihin. Lampeenjärvien kolmesta järvestä on kaksi pioenintä laskettu ja kuivatettu suoksi. Läheinen Lapejärvi on myös laskettu ja sekin kuivuu pian suoksi. Hangasjärven ojan päässä on pelto- ja metsäalue, jonka nimi on Hangasjärvi . Se on kuivatettu 1850-luvun jälkeen. Lopuksi Puntarinojan ja Mäyräojan päässä oleva Mäyräjärvi kuivatettu suoksi.


title: Sirppujoen vesistön lasketut järvet

text: Hankeronojan valuma-alueen suurin järvi Hankeranjärvi on kuivatettu 1800-luvulla. Järven kautta laski 1800-luvun alussa myös oja Särkijärveltä, jossa vedenpinta oli nostettu 1,5 metriä ylemmäksi. Toinen valuma-alueen jäljellä olevista järvistä eli Kytämänjärvi on laskettu 1900-luvun loppupuolella.


title: Sirppujoen vesistön lasketut järvet

text: Ponttoonoja on 1800- ja 1900-luvuilla osittain Valkojärven pohjaan kaivettu kuivatusoja, joka johtaa valuma-alueen vedet Sirppujokeen. Siihen on johdettu myös kuivatettujen Peräjärven ja Velhojärven kuivatusojat.


title: Sirppujoen vesistön lasketut järvet

text: Aiemmin Malvonjoki, joka laski Valkojärveen, oli itsenäinen joki. Kun Valkojärvi kuivatettiin, yhdistettiin Malvonjoen uoma Sirppujoen keskiosan uomaan, jolloin Sirppujoen yhtenäinen osa piteni. Malvonjokea pidetään tässä esityksessä Sirppujoen yläosana.


title: Sirppujoen vesistön lasketut järvet

text: Myös Malvonjoen uomassa on sijainnut järviä tai joen leveämpiä osia. Lähellä Kivijärven kylää sijaitsi noin 2,2 kilometriä pitkä ja hyvin kapea Pitkäjärvi. Sen läpivirtasi Malvonjoen latva, jota kutsutaan nykyään Pitkäojaksi.


title: Sirppujoen vesistön lasketut järvet

text: Pihajoki valuma-alueella sijaitsee Porrastenpäällä peltoaukean keskellä Väiskänsuo, jossa vuoden 1984 peruskartassa lukee nykyisen pellon paikalla Heräjärvi . Järven kuivattamisen ajankohya on tuntematon. Läheisellä Hinnasjoen valuma-alueella on sijainnut Padon kylässä Kauljärvi , joka kuivatettu suureksi avosuoksi, jota ympäröivät nykyään joka puolelta peltomaat.


title: Sirppujoen vesistön lasketut järvet

text: Malvonjoen eteläpuolelta siihen yhtyy Houkonjärvenoja, jonka lähdejärvi Houkonjärvi on laskettu joskus. Viereisen Pahkajärvenojan valuma-alueella sijaitsi Vähäjärvi , joka on kuivatettu kokonaan. Pearemmin dokumentoituja ovat Malvonjoen latvoilla sijaitsevien Malijärven, Kivijärven ja Pitkäjärven laskuhankkeet. Sen sijaan Kivijärveen laskenneen Saanjärven kuivattamisajankohta on auki.


title: Gilf el-Kebir

text: Gilf el-Kebir on ylänkö, joka levittyy Egyptin ja Libyan välisen eteläisen rajan molemmin puolin. Ylängön löysi ja nimesi egyptiläinen prinssi Kamal El Din Hussein vuonna 1926. Ylänkö on hiekkakiviaavikkoa. Unkarilainen tutkimusmatkailija ja maantieteilijä László Almásy löysi aavikolta luolan, jossa on kalliopiirroksia ajalta jolloin alue oli vehreää savannia. Luola sai nimen Uimareiden luola. Luolan löytäjän tarina on tullut monelle tutuksi elokuvasta Englantilainen potilas.


title: Ronja Savolainen

text: Ronja Savolainen (s. 29. marraskuuta 1997) on suomalainen jääkiekkoilija. Hän on pelannut kaudesta 2014–2015 alkaen puolustajana pelattuaan aiemmin hyökkääjänä.


title: Ronja Savolainen

text: Savolainen edustaa Svenska damhockeyliganissa pelaavaa Luleå HF:ää, jossa on pelannut syksystä 2016 lähtien. SM-sarjassa hän on pelannut KJT:ssä kaudella 2013–2014 ja Espoo Bluesissa kausilla 2014–2016. Nuorisosarjoissa hän pelasi Itä-Helsingin Kiekossa ja East Hockey Clubissa.


title: Ronja Savolainen

text: Savolainen kuului Suomen alle 18-vuotiaiden joukkueeseen MM-kilpailuissa 2014 ja 2015. Hän kuului Suomen pronssijoukkueeseen ensimmäisissä aikuisten arvokilpailuissaan Ruotsin MM-kisoissa 2015. Hän pelasi MM-kilpailuissa myös 2016 Suomen ollessa neljäs sekä pronssijoukkueessa 2017. Hän saavutti olympiapronssia Pyeongchangissa 2018. Kaikkiaan hän on pelannut kauden 2016–2017 loppuun mennessä 62 A-maaottelua, joissa hän on tehnyt neljä maalia ja antanut seitsemän maalisyöttöä.


title: Ville Niskanen

text: Ville Niskanen (9. elokuuta 1887 Maaninka – 17. tammikuuta 1970 Helsinki) oli suomalainen diplomaatti.


title: Ville Niskanen

text: Niskasen vanhemmat olivat maanviljelijä Paavo Niskanen ja Hedvig Rönkä. Hän pääsi ylioppilaaksi 1907 ja harjoitti myöhemmin kieliopintoja Lontoossa 1924 ja Pariisissa 1927–1928.


title: Ville Niskanen

text: Niskanen oli nuorsuomalaisen puolueen sihteerinä 1911–1914, "Keski-Savo"-lehden päätoimittajana 1915–1917, Viipurin maalaiskunnan elintarvelautakunnan toimitusjohtajana 1917–1919 sekä toimi liikemiehenä 1919–1921. Hän oli ulkoasiainhallinnon palveluksessa vuodesta 1921 eri edustustoissa Tallinnassa, Lontoossa, Hampurissa, Berliinissä, Shanghaissa, Kapkaupungissa, New Yorkissa, Belgradissa ja Sofiassa. Niskanen oli Suomen Jugoslavian-lähettiläänä 1948–1953. Hän palveli kotimaassa ulkoministeriössä 1942–1945 ja uudelleen vuodesta 1953 alkaen.


title: Ville Niskanen

text: Ville Niskasesta kerrotaan suurlähettiläs Paul Gustafssonin muistelmateoksessa "Koulupoika, korpraali, konsuli" (1995). Gustafsson palveli Niskasen alaisena Suomen lähetystön attašeana Belgradissa 1951–1953.


title: Ville Niskanen

text: Ville Niskanen oli naimisissa 1912–1916 Hulda Kuusamon (Klingsten) kanssa ja vuodesta 1918 Helmi Blasnialiksen kanssa.


title: Theo James

text: Theodore Peter James Kinnaird Taptiklis (s. 16. joulukuuta 1984 High Wycombe, Buckinghamshire), paremmin tunnettu nimellä Theo James, on englantilainen näyttelijä.


title: Theo James

text: Hänet tunnetaan esimerkiksi pääosasta Jed Harperina "Bedlam"-televisiosarjassa, Walter William Clark Juniorina "Kultapoika"-televisiosarjassa ja Tobias ”Four” Eatonina "Outolintu"-elokuvasarjan osissa "Divergent – Outolintu" (2014), "" (2015) ja "" (2016). James on myös vieraillut brittiläisessä "Downton Abbey" -televisiosarjassa.


title: Isadora

text: Isadora (; uudelleenjulkaisun nimi Yhdysvalloissa "The Loves of Isadora") on vuonna 1968 ensi-iltansa saanut Karel Reiszin ohjaama brittiläis-ranskalainen draamaelokuva, jonka nimiroolissa on Vanessa Redgrave. Muissa rooleissa ovat muun muassa James Fox, Zvonimir Crnko ja Jason Robards. Elokuva on elämäkertaelokuva kuuluisasta yhdysvaltalaistanssija Isadora Duncanista (1877–1927).